qundao/data-zh-poetry huggingface dataset:
懊恼歌三首
作者：欧必元
朝代：明

织成鸳鸯合欢被，还裁青绢鸳鸯里。侬家懊恼较人多，枕上犹听懊恼歌。妾身二十始破瓜，自矜色比芙蓉花。别来南北不相见，君心与侬貌俱变。去年送欢下扬子，只愁江北寒□□。今年人自广陵归，道君已入白门西。
懊恼歌三首·其一
作者：欧必元
朝代：明

织成鸳鸯合欢被，还裁青绢鸳鸯里。侬家懊恼较人多，枕上犹听懊恼歌。
懊恼歌三首·其三
作者：欧必元
朝代：明

去年送欢下扬子，只愁江北寒□□。今年人自广陵归，道君已入白门西。
懊恼歌三首·其二
作者：欧必元
朝代：明

妾身二十始破瓜，自矜色比芙蓉花。别来南北不相见，君心与侬貌俱变。
扶胥冬泛
作者：欧必元
朝代：明

束发事搜奇，览观希有遇。登山寄远情，泛水荡轻趣。洪浸杳无涯，百川从海注。柔风漾布帆，一叶横江溯。低回黄木湾，踯躅冷风御。旭日渐瞳矇，远近浮轻雾。塔影澹寒光，游目堪寄寓。悠荡豁我心，小憩偕道侣。严霜舟不前，蛟龙吼风雨。隐隐落雁溪，泛泛依凫渚。天地无古今，倏忽奄岁暮。不见古昔人，尽被名所误。轻舟恣远游，馀者安足慕。
折杨柳
作者：欧必元
朝代：明

一经霜雪后，摇落不成丝。万里歌杨柳，千门唱竹枝。赠郎沾絮手，羞妾画时眉。何羡垂条早，空怜攀折迟。
折杨柳歌
作者：欧必元
朝代：明

欢爱并蒂花，侬爱同心草。美草无人芳，好花凋谢蚤。门前三月雨，千树柳成丝。长条不与折，那得绾别离。乱风吹不定，折此杨柳枝。风情□□柳，柳絮逐风飞。上马出门去，玉鞭持赠郎。感侬珍意重，莫挂柳枝傍。
折杨柳歌·其一
作者：欧必元
朝代：明

欢爱并蒂花，侬爱同心草。美草无人芳，好花凋谢蚤。
折杨柳歌·其三
作者：欧必元
朝代：明

乱风吹不定，折此杨柳枝。风情□□柳，柳絮逐风飞。
折杨柳歌·其二
作者：欧必元
朝代：明

门前三月雨，千树柳成丝。长条不与折，那得绾别离。
折杨柳歌·其四
作者：欧必元
朝代：明

上马出门去，玉鞭持赠郎。感侬珍意重，莫挂柳枝傍。
振衣亭
作者：欧必元
朝代：明

古刹自何年，孤亭鸟道悬。春花开绝涧，秋月泻寒泉。中伫区中览，还超象外天。敢言堪濯足，千仞白云边。
捉搦歌四首
作者：欧必元
朝代：明

力田不如早逢年，仕宦不如争事权。东家阿母多积钱，有女不嫁殊可怜。侬身三十为君妾，与君为欢未一月。别来几许头将白，安得芙蓉比颜色。铜青衫子衬杏黄，阿姑二八同烧香。供俸世尊礼佛王，愿得勿嫁如兄郎。东家女儿不停机，西家女儿忧蚕饥。织成文锦裁新衣，养蚕但爱腹中丝。
捉搦歌四首·其一
作者：欧必元
朝代：明

力田不如早逢年，仕宦不如争事权。东家阿母多积钱，有女不嫁殊可怜。
捉搦歌四首·其三
作者：欧必元
朝代：明

铜青衫子衬杏黄，阿姑二八同烧香。供俸世尊礼佛王，愿得勿嫁如兄郎。
捉搦歌四首·其二
作者：欧必元
朝代：明

侬身三十为君妾，与君为欢未一月。别来几许头将白，安得芙蓉比颜色。
捉搦歌四首·其四
作者：欧必元
朝代：明

东家女儿不停机，西家女儿忧蚕饥。织成文锦裁新衣，养蚕但爱腹中丝。
提盐林公视篆吾邑投赠十六韵
作者：欧必元
朝代：明

衣冠名日远，经术世相传。欲识凌云气，先看白雪篇。千秋还虎视，百里更鸾跹。遥见仙凫出，长飞帝座前。搜奇探禹穴，祝日化尧天。墨洒临池笔，琴鸣彻院弦。芳声才振誉，清秩已随迁。竹马迎参佐，鱼盐给俸钱。量移臣职远，卧治主恩偏。才美抡文日，名高视篆年。差同潘令赋，不拟右军田。紫气延津合，文星列宿悬。龙门欣御李，牛走或堪鞭。风俗元归厚，词华孰竞先。时危方拊髀，主圣借才贤。召对趋朝去，黄金满蓟燕。
新春初见月同李伯熙赋
作者：欧必元
朝代：明

新春初见月，清影破愁霖。漾水光犹淡，悬枝树半阴。远山如画黛，竹院对弹琴。忽动鸣春鸟，喈喈求好音。
新春招傅贞甫邓伯乔戴安仲智上人村游
作者：欧必元
朝代：明

青门频有约，白社岂无期。不负渊明酒，应怀远公诗。荒村馀橘柚，春水对鸬鹚。颇惬幽人契，长吟正在兹。
新春饮酒
作者：欧必元
朝代：明

善开朱杏已迎春，懒啭黄鹂唤几巡。老大渐悲双短鬓，徉狂羞作独醒人。非关阮籍穷犹哭，自是陶潜醉后真。二十六年生计拙，恐应无地问垂纶。
族中五君咏曾叔祖经季
作者：欧必元
朝代：明

画图曾绘米家山，水部风流亦可攀。不是晚来诗律细，新题那自满人间。
族兄伯羽
作者：欧必元
朝代：明

竹林兄弟雅谭禅，菩萨如君戒律坚。纵使青莲能现相，不知何处是西天。
族兄伯鳞
作者：欧必元
朝代：明

知居经术早堪酬，岂为才名晚见收。生事怪来江上水，无朝无暮只东流。
族叔孚伯以诸生请老七十馀得赐爵一级
作者：欧必元
朝代：明

环桥冠带自辉煌，萟苑当年亦雁行。南阮向谁誇硕果，北窗时见傲羲皇。宅边市近馀虾菜，溪上田丰足稻粱。垂老渐多文字癖，赋成休问鲁灵光。
族叔昭德
作者：欧必元
朝代：明

浪迹诗名满蓟幽，风流草檄又庐州。从教机杼闺中急，不怕萧郎爱远游。
族弟嘉祝以未冠称诗偶读其新作致怀
作者：欧必元
朝代：明

绿鬓吾家美少年，新诗字字可谁传。临风莫更思康乐，对草宁无忆惠连。兴似春花愁带雨，情如丝柳弱含烟。闭门不省寻芳事，独对南窗伴月眠。
族祖虞卿
作者：欧必元
朝代：明

青袍宁愧鲁诸生，寸璧投人暗自惊。一出匣中还下雉，隋侯犹得报连城。
日出东南隅四章
作者：欧必元
朝代：明

采采南陌，言采其桑。彼姝者子，蚕作是将。静言容好，扬辉道旁。我之怀矣，愿回末光。采采南陌，言采其叶。彼姝者子，中心云洁。千金不顾，五马宁歇。我之怀矣，明明如月。日出东南，照彼城隅。秦氏有女，自名罗敷。白苧作衣，青布作襦。既为人妇，焉羡人夫。春日载阳，仓庚既鸣。如云千骑，出自东方。夫婿云谁，马玄以黄。贵人虽贵，良人亦良。
日出东南隅四章·其一
作者：欧必元
朝代：明

采采南陌，言采其桑。彼姝者子，蚕作是将。静言容好，扬辉道旁。我之怀矣，愿回末光。
日出东南隅四章·其三
作者：欧必元
朝代：明

日出东南，照彼城隅。秦氏有女，自名罗敷。白苧作衣，青布作襦。既为人妇，焉羡人夫。
日出东南隅四章·其二
作者：欧必元
朝代：明

采采南陌，言采其叶。彼姝者子，中心云洁。千金不顾，五马宁歇。我之怀矣，明明如月。
日出东南隅四章·其四
作者：欧必元
朝代：明

春日载阳，仓庚既鸣。如云千骑，出自东方。夫婿云谁，马玄以黄。贵人虽贵，良人亦良。
明妃曲
作者：欧必元
朝代：明

白塞烽烟起，寒云野戍横。望断胡天月，长照汉家营。花钿滋别泪，琵琶调苦声。冶色宁容保，君王爱罢兵。
明妃曲二首
作者：欧必元
朝代：明

瀚海寒生带夜霜，月明笳鼓益凄凉。听来似和琵琶曲，莫是金舆降未央。汉家曾壮羽林威，何事和戎妾不归。纵使妾颜犹易得，先朝谁解白登围。
明妃曲二首·其一
作者：欧必元
朝代：明

瀚海寒生带夜霜，月明笳鼓益凄凉。听来似和琵琶曲，莫是金舆降未央。
明妃曲二首·其二
作者：欧必元
朝代：明

汉家曾壮羽林威，何事和戎妾不归。纵使妾颜犹易得，先朝谁解白登围。
明月篇
作者：欧必元
朝代：明

长安月，秋来皎皎白如雪。层城乍见隐清辉，高阁曾看几圆缺。层城高阁倚云霄，万户千门杂管箫。铜龙夜听三更漏，金阙光悬七夕桥。百子池边凝夜霰，双凤楼中澄素练。秦王小筑合欢宫，汉主恩深昭阳殿。延年女弟入清凉，侍女宵焚百和香。宠夺汉宫三十六，庭燎无复昔时光。大道青楼临岸柳，青骢白马章台走。挟弹争趋北杜鹰，高歌宁恨东门狗。罗衣席地醉氍毹，不惜家藏万斛珠。当场欲买千金笑，得意常倾一石馀。征夫自戍交河北，雁书断绝无消息。边上塞云长惨淡，闺中秋月寡颜色。楼头小妇怨箜篌，银丝閒搀玉搔头。不向绮筵送歌舞，偏从蓬户照离愁。绮筵蓬户无常在，惆怅桑田与沧海。悲欢共斗六千场，圆缺空环一百载。百年对此叹蹉跎，乌鹊南飞可奈何。江头商妇移船待，湖上佳人挟瑟过。此时音管徒聒耳，伤心倏忽韶华里。谁家能驻西江月，谁家能揠东流水。风光不惜伫幽人，岁岁年年对玉轮。花开但约同心赏，醉态从教俗客嗔。夏去秋来有代谢，繁华应见如飙尘。
明霞篇
作者：欧必元
朝代：明

凉秋九月风飕飕，江澄日净波不流。向晚渔船泊浅岸，乘凉游客荡轻舟。须臾海岛日将暮，虞渊返照映江树。锦绣长空忽乱垂，参差点缀应无数。初疑蜃气成楼台，又道鲛人室里裁。昆崙山上散为绮，王母池头进作杯。别有赤城天外见，紫翠丹房如汉殿。带月光摇绛女衣，随风飘送桃花片。绛衣花片杳冥间，蓬莱清浅问三山。羽士遥空恣轻举，山人服食驻颓颜。舟中偕游四五子，襟怀谁是烟云侣。操觚共赋明霞篇，安得风云生翰羽。我闻谷在朱明峰，山灵咫尺急相从。今日与君订幽约，莫惜杖屦真人踪。
春夜怀罗伯图
作者：欧必元
朝代：明

孤灯同枕簟，别后不胜悲。事已看如此，心应君独知。閒窗微雨夜，江阁落梅时。欲共杯中约，翻成梦里疑。
春草
作者：欧必元
朝代：明

朝烟萦露湿，夜雨闭门深。但可佳人斗，无伤游子心。渐长湖边色，翻成梦里吟。一樽郊寺外，趺坐类禅林。
春风
作者：欧必元
朝代：明

旭日侵朝阁，炉烟透夕扉。更将明月影，来照舞罗衣。宿酒凉初解，林花香渐微。因君寄归雁，遥望玉关飞。
月夜听邻舟美人琵琶同梁元珍李烟客赋
作者：欧必元
朝代：明

江烟接素秋，乘夜荡轻舟。霜微叶随落，波平月不流。相逢似洛浦，乍闻如江洲。暗忆初停指，错断为凝眸。心曲凭谁写，凄清或自由。可怜狂客听，悲吟徒解愁。
有狐四章
作者：欧必元
朝代：明
体裁：四言诗

有狐有狐，出自北门。匪忧匪虑，虎视狺狺。岂无孓遗，隔于九阍。曷其有垣，莫我存也。（一章）有狐有狐，出自熊都。昊天上帝，宁俾尔殂。岂无嘉石，畏此简书。曷其有明，莫我□□。（二章）赫赫奕奕，天子之威。今我康矣，彼巳氏胡来。（三章）穰穰田野，万国之盈。今我庶矣，胡山海其有徵。（四章）
朗宁舟中有赠
作者：欧必元
朝代：明

扁舟江上几经时，幽赏何来乐最宜。雨后碧桃迎笑脸，风前杨柳拂垂眉。歌翻土俗音难解，语对残灯睡较迟。莫说青楼游子薄，天涯迢递费相思。
朱季美招过激清台小集席上赠憨上人
作者：欧必元
朝代：明

乐土谁堪结净缘，与君相对即陶然。三千境在人间世，四百峰悬小有天。差拟比丘初散众，敢言居士亦逃禅。坐深渐入清凉界，何必攒眉向白莲。
朱少襄招同万伯文陈梅卿万儒张傅贞甫张世昌饮中宿峡飞泉洞少襄先成一诗邀诸子步韵
作者：欧必元
朝代：明

昔年曾寄名山句，此日酣歌并棹来。暑气尽消岩里洞，留题多在竹间台。主人兴剧能淹客，瀑布流清可汎杯。况是苦吟方未就，隔林疑自断猿催。
杂诗十九首
作者：欧必元
朝代：明

志士悲日短，劳人苦日长。譬彼沟中水，惜此薤上霜。胡鹰矫雨雪，越鸟思南翔。物理固有托，东西安可量。愿言繁华子，毋为老大伤。磊磊山上柏，郁郁覆兰英。岂无垂天干，荫彼径尺茎。疾风飙劲雪，百草皆凋零。柏为岁寒秀，兰以无人馨。山高易呼远，水浅难为清。人生天地间，畴不惜令名。未辨沧浪色，焉能濯吾缨。越王有高台，上与浮云匹。高视俯沧溟，绮窗丽朝日。大壑生悲风，四野多萧瑟。登高览平原，乾坤杳无极。伯图委尘埃，悲歌亦可及。乖疑起恩爱，仇寇敌周亲。中怀难久恃，念子非一身。朝为胶与漆，倏忽胡若秦。欲缔终始交，殊非要路津。何当穷巷子，坎坷独酸辛。昭昭素秋景，明月照庭帏。揽衣不能寐，起视星斗辉。促织鸣东壁，声响一何悲。感彼物情苦，为子惜良时。弹琴彻永夜，可以喻中怀。听者徒知曲，焉能聆其哀。此曲终且秘，悠悠当告谁。生平少年时，轻薄事交游。宴客高堂上，丰膳倾庶羞。欢娱未终极，寒暑忽已周。黄金百镒尽，常怀资用忧。盛年不可再，焉能保蜉蝣。寥寥断金者，薄终谊所尤。朱楼二八女，金翠何盛妆。淑德求令配，曾觐君子光。风波一失所，各在天一方。昔为鸳与鸯，今为参与商。欲飞无比翼，欲济河无梁。仰视浮云回，聚散徒悲伤。下观溪涧水，一泻成汪洋。嘉会难再遇，何以慰中肠。悠悠念征路，携手河之湄。徘佪不忍别，仰视夜何其。非忧参商感，但惜日月驰。君当重自爱，毋为别泪滋。美哉梧桐树，盘郁南岳巅。修条临南仞，拂盖摩苍天。傲淩霜雪色，俟彼凤与鸾。材可调琴瑟，器成张丝弦。牙旷倘未遘，妙曲何由宣。自保良不易，和光诚独难。城市多豺虎，平居有波澜。心似九疑曲，那能见眉端。踯躅悲侪侣，世人宁与欢。君子慎厥始，小人丛忧患。去去勿复道，虚舟以自安。相逢狭邪间，下马正踌躇。辍言叙名姓，问君焉所如。淳朴久以散，名利迭相驱。田窦堂常满，翟公门已虚。大道无停轨，穷乡必回车。久不闻此论，与子立斯须。君平既弃世，庄周复达生。古今无异辙，万物同一情。六龙非我驾，安能到蓬瀛。卓哉此二子，千秋保令名。閒步出东门，登高望北郭。白杨何萧萧，寒风震丘泽。古墓垒高原，新阡遍山壑。下有千秋人，贵贱同漂泊。生前斗酒欢，那知夜台乐。东邻有织妇，机杼不停声。沉吟自中夜，但求纨素成。上锦绣鸳鸯，宛似双栖情。裁将寄远道，泪为今夜盈。妾身那自保，飘若浊水萍。谁堪别离此，春华一以零。朝游潇湘沚，夕梦卢龙城。容辉苟自照，莫惜从远征。海风吹腥膻，秽气满原野。行子寒无衣，夜宿长城下。胡笳不断哀，听之泪盈把。战气夺九边，空嗟俦侣寡。海水不可竭，泰山不可移。天道有终始，人道无委蛇。谁能长羽翼，直上跨云螭。我生百年内，泡电将安之。凤凰翥千仞，斥鴳巢一枝。区区曲绳士，徒为达者嗤。忽忽岁云暮，农夫罢耕作。蟪蛄多悲鸣，斗酒聊为乐。客从远方来，遗我双白鹤。矫翼吭云霄，不能事丘壑。南尽大海涯，北走邯郸道。壮士怀四方，一身宁自保。挥剑沙漠间，千金市騕袅。红颜能几时，常恐秋露蚤。努力事明君，葵藿以为饱。浮云千里蔽，霜雪满山阿。我友同门子，中宵乐弦歌。齐讴与赵女，妙曲夺韩娥。得意一石尽，不惜朱颜酡。高车满庐巷，冠盖相嵯峨。致身附青云，赫奕云谁多。自弃胶漆固，同游昔若何。
杂诗十九首·其一
作者：欧必元
朝代：明

志士悲日短，劳人苦日长。譬彼沟中水，惜此薤上霜。胡鹰矫雨雪，越鸟思南翔。物理固有托，东西安可量。愿言繁华子，毋为老大伤。
杂诗十九首·其七
作者：欧必元
朝代：明

朱楼二八女，金翠何盛妆。淑德求令配，曾觐君子光。风波一失所，各在天一方。昔为鸳与鸯，今为参与商。欲飞无比翼，欲济河无梁。仰视浮云回，聚散徒悲伤。下观溪涧水，一泻成汪洋。嘉会难再遇，何以慰中肠。
杂诗十九首·其三
作者：欧必元
朝代：明

越王有高台，上与浮云匹。高视俯沧溟，绮窗丽朝日。大壑生悲风，四野多萧瑟。登高览平原，乾坤杳无极。伯图委尘埃，悲歌亦可及。
杂诗十九首·其九
作者：欧必元
朝代：明

美哉梧桐树，盘郁南岳巅。修条临南仞，拂盖摩苍天。傲淩霜雪色，俟彼凤与鸾。材可调琴瑟，器成张丝弦。牙旷倘未遘，妙曲何由宣。
杂诗十九首·其二
作者：欧必元
朝代：明

磊磊山上柏，郁郁覆兰英。岂无垂天干，荫彼径尺茎。疾风飙劲雪，百草皆凋零。柏为岁寒秀，兰以无人馨。山高易呼远，水浅难为清。人生天地间，畴不惜令名。未辨沧浪色，焉能濯吾缨。
杂诗十九首·其五
作者：欧必元
朝代：明

昭昭素秋景，明月照庭帏。揽衣不能寐，起视星斗辉。促织鸣东壁，声响一何悲。感彼物情苦，为子惜良时。弹琴彻永夜，可以喻中怀。听者徒知曲，焉能聆其哀。此曲终且秘，悠悠当告谁。
杂诗十九首·其八
作者：欧必元
朝代：明

悠悠念征路，携手河之湄。徘佪不忍别，仰视夜何其。非忧参商感，但惜日月驰。君当重自爱，毋为别泪滋。
杂诗十九首·其六
作者：欧必元
朝代：明

生平少年时，轻薄事交游。宴客高堂上，丰膳倾庶羞。欢娱未终极，寒暑忽已周。黄金百镒尽，常怀资用忧。盛年不可再，焉能保蜉蝣。寥寥断金者，薄终谊所尤。
杂诗十九首·其十
作者：欧必元
朝代：明

自保良不易，和光诚独难。城市多豺虎，平居有波澜。心似九疑曲，那能见眉端。踯躅悲侪侣，世人宁与欢。君子慎厥始，小人丛忧患。去去勿复道，虚舟以自安。
杂诗十九首·其十一
作者：欧必元
朝代：明

相逢狭邪间，下马正踌躇。辍言叙名姓，问君焉所如。淳朴久以散，名利迭相驱。田窦堂常满，翟公门已虚。大道无停轨，穷乡必回车。久不闻此论，与子立斯须。
杂诗十九首·其十七
作者：欧必元
朝代：明

忽忽岁云暮，农夫罢耕作。蟪蛄多悲鸣，斗酒聊为乐。客从远方来，遗我双白鹤。矫翼吭云霄，不能事丘壑。
杂诗十九首·其十三
作者：欧必元
朝代：明

閒步出东门，登高望北郭。白杨何萧萧，寒风震丘泽。古墓垒高原，新阡遍山壑。下有千秋人，贵贱同漂泊。生前斗酒欢，那知夜台乐。
杂诗十九首·其十九
作者：欧必元
朝代：明

浮云千里蔽，霜雪满山阿。我友同门子，中宵乐弦歌。齐讴与赵女，妙曲夺韩娥。得意一石尽，不惜朱颜酡。高车满庐巷，冠盖相嵯峨。致身附青云，赫奕云谁多。自弃胶漆固，同游昔若何。
杂诗十九首·其十二
作者：欧必元
朝代：明

君平既弃世，庄周复达生。古今无异辙，万物同一情。六龙非我驾，安能到蓬瀛。卓哉此二子，千秋保令名。
杂诗十九首·其十五
作者：欧必元
朝代：明

海风吹腥膻，秽气满原野。行子寒无衣，夜宿长城下。胡笳不断哀，听之泪盈把。战气夺九边，空嗟俦侣寡。
杂诗十九首·其十八
作者：欧必元
朝代：明

南尽大海涯，北走邯郸道。壮士怀四方，一身宁自保。挥剑沙漠间，千金市騕袅。红颜能几时，常恐秋露蚤。努力事明君，葵藿以为饱。
杂诗十九首·其十六
作者：欧必元
朝代：明

海水不可竭，泰山不可移。天道有终始，人道无委蛇。谁能长羽翼，直上跨云螭。我生百年内，泡电将安之。凤凰翥千仞，斥鴳巢一枝。区区曲绳士，徒为达者嗤。
杂诗十九首·其十四
作者：欧必元
朝代：明

东邻有织妇，机杼不停声。沉吟自中夜，但求纨素成。上锦绣鸳鸯，宛似双栖情。裁将寄远道，泪为今夜盈。妾身那自保，飘若浊水萍。谁堪别离此，春华一以零。朝游潇湘沚，夕梦卢龙城。容辉苟自照，莫惜从远征。
杂诗十九首·其四
作者：欧必元
朝代：明

乖疑起恩爱，仇寇敌周亲。中怀难久恃，念子非一身。朝为胶与漆，倏忽胡若秦。欲缔终始交，殊非要路津。何当穷巷子，坎坷独酸辛。
李仙岩
作者：欧必元
朝代：明

天畔聚群仙，岩前秀芝草。中有对弈人，欲往从无道。
李伯玉久不得面杪夏偶携诗草偕其从弟瑞玉过余池上喜而赋此
作者：欧必元
朝代：明

童稚追欢处，年来别几时。论交怜世好，开箧见新诗。竹日侵疏径，荷风送晚池。坐深闻籁发，疑是和埙篪。
李裕伟葵园得萧字
作者：欧必元
朝代：明

朔风霜气晚萧萧，秋尽江南万木凋。乍见寒林挂新月，便看松涧引江潮。陶公雅有黄花约，慧远何妨白社招。醉别溪头三笑去，一尊休更问河桥。
村居杂兴十首
作者：欧必元
朝代：明

石濑溅溅水自消，门前秋汎大江潮。已非枚乘观涛赋，岂有王猷雪夜桡。独鹤朝来戏碧波，双凫时见恋青莎。霜林一夜秋风起，谁解凌霄羽翼多。乱芦残苇总堪怜，去雁来鸿各杳然。莫向夕阳愁返照，断肠风雨妒秋天。溪上茅斋锁碧丛，傍门荒树隐秋风。苔深径小无人迹，落日虫鸣柿叶中。西亩田翁橘柚黄，东邻稚子稻如霜。独怜寥寂杨雄宅，岁岁年年书满床。半竿斜月傍溪明，隔水横舟荡漾轻。烹鲤过船市新酒，醉来能和板歌声。秋原新雨足平田，社鼓祈丰彻远天。莫笑世人生计拙，买田孳犊过年年。姓名元不借江湖，走马长楸混酒徒。然诺易酬双白璧，千金还问紫貂无。半亩耰犁君自得，千秋屈宋事如何。虚名未许时人讶，就业谁能较仲多。十年曾已中书淫，嗜酒偏能称赏心。酒债不妨随处有，更谁酬得买书金。
村居杂兴十首·其一
作者：欧必元
朝代：明

石濑溅溅水自消，门前秋汎大江潮。已非枚乘观涛赋，岂有王猷雪夜桡。
村居杂兴十首·其七
作者：欧必元
朝代：明

秋原新雨足平田，社鼓祈丰彻远天。莫笑世人生计拙，买田孳犊过年年。
村居杂兴十首·其三
作者：欧必元
朝代：明

乱芦残苇总堪怜，去雁来鸿各杳然。莫向夕阳愁返照，断肠风雨妒秋天。
村居杂兴十首·其九
作者：欧必元
朝代：明

半亩耰犁君自得，千秋屈宋事如何。虚名未许时人讶，就业谁能较仲多。
村居杂兴十首·其二
作者：欧必元
朝代：明

独鹤朝来戏碧波，双凫时见恋青莎。霜林一夜秋风起，谁解凌霄羽翼多。
村居杂兴十首·其五
作者：欧必元
朝代：明

西亩田翁橘柚黄，东邻稚子稻如霜。独怜寥寂杨雄宅，岁岁年年书满床。
村居杂兴十首·其八
作者：欧必元
朝代：明

姓名元不借江湖，走马长楸混酒徒。然诺易酬双白璧，千金还问紫貂无。
村居杂兴十首·其六
作者：欧必元
朝代：明

半竿斜月傍溪明，隔水横舟荡漾轻。烹鲤过船市新酒，醉来能和板歌声。
村居杂兴十首·其十
作者：欧必元
朝代：明

十年曾已中书淫，嗜酒偏能称赏心。酒债不妨随处有，更谁酬得买书金。
村居杂兴十首·其四
作者：欧必元
朝代：明

溪上茅斋锁碧丛，傍门荒树隐秋风。苔深径小无人迹，落日虫鸣柿叶中。
柬高比部正甫
作者：欧必元
朝代：明

见说词坛海内豪，雄心君已定鞬櫜。七言自拟高詹事，三尺何如谢法曹。疏旷欲题鹦鹉赋，风流谁起凤凰毛。盐车未解腾骧意，一入孙阳价遂高。
桃源洞
作者：欧必元
朝代：明

桃花产灵洞，开落已千秋。欲觅栽人处，唯看水上流。
梁元襄闭户年馀专精内典诗以讯之
作者：欧必元
朝代：明

谁家居士卧祇园，有相人间骨尚存。对面九千犹是壁，回头一望已非幡。刚肠久欲超真界，文字何须问法门。大道圆通元不碍，与君相对各忘言。
梁璘叔索题藻玉斋
作者：欧必元
朝代：明
体裁：七言律诗

风尘何处避墙东，宅枕荒凉半亩中。稍结山头随谢朓，不妨庑下寄梁鸿。霞飞丽藻明朝日，香度林花趁晚风。愧我椷题无俊句，赖君昌独好偏同。
梁璘叔索题藻玉斋
作者：欧必元
朝代：明

风尘何处避墙东，宅枕荒凉半亩中。稍结山头随谢脁，不妨庑下寄梁鸿。霞飞丽藻明朝日，香度林花趁晚风。愧我椷题无俊句，赖君昌独好偏同。
梁羲年屡讯余病且有见和书怀之作赋答
作者：欧必元
朝代：明

萧条三径积苍苔，溪上柴门断往来。懒不下床经一月，醉凭挥手送千杯。五噫暂尔逃名隐，七发堪怜作赋才。病里诉弦君莫听，恐惊风雨重徘徊。
梅花
作者：欧必元
朝代：明

傲雪怜幽质，迎风动暗香。不缘花底坐，那觅寿阳妆。
梨花
作者：欧必元
朝代：明

暖雪晨妆散，薰风晓露珠。莫言幽落久，心已在冰壶。
楚中黄孝廉损之见过夜饮
作者：欧必元
朝代：明

意气相逢更爽然，由来楚客自多贤。匣中龙剑应长合，袖里明珠好并圆。美酒但谋清夜醉，雄心宁藉故人怜。临邛近见誇车骑，大可成都拥鼻眠。
楚僧广极由吴度岭访憨公作此赠之
作者：欧必元
朝代：明

尼珠宁得久沉冥，一衲南来杖屦停。派自黄梅知己接，论留白马可谁听。惊鸥海上频飞渡，瘗鹤亭中更勒铭。茆管独推慈氏笔，为余重写贝多经。
步韵奉和明府倪公经家虞部故居之作
作者：欧必元
朝代：明
体裁：七言律诗

东阁官梅旧有名，霜寒门外一枝横。看花欲拟同心赋，闻笛犹悬异代情。已向青山怀谢朓，还将白璧问虞卿。君侯虎视中原日，风雅循良共著声。
步韵奉和明府倪公经家虞部故居之作
作者：欧必元
朝代：明

东阁官梅旧有名，霜寒门外一枝横。看花欲拟同心赋，闻笛犹悬异代情。已向青山怀谢脁，还将白璧问虞卿。君侯虎视中原日，风雅循良共著声。
江行杂咏
作者：欧必元
朝代：明

经旬不息妒雨，竟日澹荡柔风。春水骤添新涨，归心一夜俱东。朗宁饱餐短项，端州初试细鳞。风波愁杀游客，海味输他渔人。万山壁立两岸，一水斜到三湘。严冬冒雪发棹，春水乘流还乡。
江行杂咏·其一
作者：欧必元
朝代：明

经旬不息妒雨，竟日澹荡柔风。春水骤添新涨，归心一夜俱东。
江行杂咏·其三
作者：欧必元
朝代：明

万山壁立两岸，一水斜到三湘。严冬冒雪发棹，春水乘流还乡。
江行杂咏·其二
作者：欧必元
朝代：明

朗宁饱餐短项，端州初试细鳞。风波愁杀游客，海味输他渔人。
泊双鱼石寄嘉祝弟新婚
作者：欧必元
朝代：明

深冬严雪夜，短棹泊鱼矶。以我他乡梦，随君池草归。折梅看并萼，回雁见双飞。莫笑浪游子，寒闺正授衣。
泊崧台酌同舟诸叔弟
作者：欧必元
朝代：明

石室西来胜，崧台旧日游。岸欹犹傍石，水冻不胶舟。榕树围山郭，昏鸦集戍楼。将相群从饮，如醉谢池头。
洗耳泉
作者：欧必元
朝代：明

兹池何日辟，洗耳浪传名。不遇巢由辈，安知泉水清。
浔州呈侍御穆老师二首
作者：欧必元
朝代：明

乌台簪笔旧知名，行部新扬豸史旌。桂树忽开秦尉郡，棠阴犹覆越王城。威棱象岭千峰立，官比漓江万派清。所幸蛮方无战斗，何劳溪笛怨南征。一夜扁舟溯郁浔，霜威寒色最萧森。南中久识埋轮使，台上空怀相马心。纵有声名惭剧孟，敢言经术比陈钦。含毫欲拟班生颂，共勒铜标作楚吟。
浔州呈侍御穆老师二首·其一
作者：欧必元
朝代：明

乌台簪笔旧知名，行部新扬豸史旌。桂树忽开秦尉郡，棠阴犹覆越王城。威棱象岭千峰立，官比漓江万派清。所幸蛮方无战斗，何劳溪笛怨南征。
浔州呈侍御穆老师二首·其二
作者：欧必元
朝代：明

一夜扁舟溯郁浔，霜威寒色最萧森。南中久识埋轮使，台上空怀相马心。纵有声名惭剧孟，敢言经术比陈钦。含毫欲拟班生颂，共勒铜标作楚吟。
浔州杂歌
作者：欧必元
朝代：明

绕郭临江列草堂，门前三径任教荒。编篱密竹应防虎，更怕春来水是乡。宴客槟榔馔有馀，江庖虽美食无鱼。由来风俗蛮荒古，不惯烹鲜惯杀猪。短棹长身一小船，富家夫妇往收田。纵令贯朽成何用，换得铜钱才过年。踏歌明月正当街，口嚼槟榔袖里怀。欢若邀侬江店饮，待侬脱下草头鞋。
浔州杂歌·其一
作者：欧必元
朝代：明

绕郭临江列草堂，门前三径任教荒。编篱密竹应防虎，更怕春来水是乡。
浔州杂歌·其三
作者：欧必元
朝代：明

短棹长身一小船，富家夫妇往收田。纵令贯朽成何用，换得铜钱才过年。
浔州杂歌·其二
作者：欧必元
朝代：明

宴客槟榔馔有馀，江庖虽美食无鱼。由来风俗蛮荒古，不惯烹鲜惯杀猪。
浔州杂歌·其四
作者：欧必元
朝代：明

踏歌明月正当街，口嚼槟榔袖里怀。欢若邀侬江店饮，待侬脱下草头鞋。
浔江舟中刘姬见访酒间偶赠
作者：欧必元
朝代：明

孤舟明月泊浔阳，欲听琵琶更断肠。莫诉尊前离别泪，客中何事不沾裳。
浔江送关周望先还岭南
作者：欧必元
朝代：明

离情何太苦，况动故乡吟。共是西来客，凭君寄信音。梅花残腊赋，椒醑隔年心。倘问浪游处，扁舟上桂林。
浴日亭眺望
作者：欧必元
朝代：明

孤山檗菒海上来，扶桑日拥金银台。洪涛拍天杳无极，黄木湾头绕几回。千峰万岭凝云雾，何年驱石秦皇路。北望昆崙帝子之朝升，西接罗浮仙人之夜度。海上徐生去不还，徒令伯迹满空山。气雄直探鼋鼍窟，势巨遥凌虎豹关。閒来眺望空复尔，碧琅苍翠参差起。折若木之华，揖江滨之珥。古道蓬莱清且浅，乾坤巨镇皆如此。
清明郊行
作者：欧必元
朝代：明

风尘无去住，时序有推迁。剩得江山在，春游思杳然。野花明绽锦，细草暖含烟。落日孤城外，松杉伴犊眠。
清溪小姑曲
作者：欧必元
朝代：明

欢住湖东，侬住湖西。门前杨柳，夜夜乌啼。
清远孙令公招饮峡山寺
作者：欧必元
朝代：明

古寺岧峣倚碧栏，劳君风雅共招饮。金声似掷天台赋，宝汞初成葛令丹。峡水流清深见底，松声将雨夏犹寒。雄谈不是人间语，莫惜尊前酒易乾。
清音楼
作者：欧必元
朝代：明

朝阁霭氤氲，泉从数道分。湘帘倚桂树，天乐半空闻。响遏寒岩石，閒披古洞云。巢由如洗耳，翻忆二禺君。
游七星岩二首
作者：欧必元
朝代：明

磴道逶迤百给来，名山况复枕崧台。三花并倚诸天出，七曜初从一径开。玉乳倒悬阴洞石，瑶封长护白云苔。求仙不是寻常事，暂儗烟霞对举杯。避暑携尊自爽然，上方楼阁倚云巅。奔雷骤雨无常态，叠石重岩有别天。但得长吟消永日，不知残碣是何年。莲香十里真堪采，欲觅湖间载酒船。
游七星岩二首·其一
作者：欧必元
朝代：明

磴道逶迤百给来，名山况复枕崧台。三花并倚诸天出，七曜初从一径开。玉乳倒悬阴洞石，瑶封长护白云苔。求仙不是寻常事，暂儗烟霞对举杯。
游七星岩二首·其二
作者：欧必元
朝代：明

避暑携尊自爽然，上方楼阁倚云巅。奔雷骤雨无常态，叠石重岩有别天。但得长吟消永日，不知残碣是何年。莲香十里真堪采，欲觅湖间载酒船。
游三石室
作者：欧必元
朝代：明

君不见西粤三洞天，都峤白石俱相连。平川突出起勾漏，千岩万洞如蜲蜒。烟云咫尺藏变态，丹书宝篆知何在。怪石岑崟骑不行，斜穿小径蓬蒿碍。前山耸拔势峥嵘，峰腰半作波涛声。久雨溪流成巨浸，听之使我心魂惊。侧向林中闻虎吼，丹成或使青龙守。葛令不曾岭外来，那得此中开户牖。户牖直与天门通，三山海上转濛濛。乘舟弱水何时度，徒看日出扶桑东。西来诸山多岚气，白昼霞光馀此地。冢上年年黄蝶飞，云中烨烨青鸾起。我欲乘之何处求，遥城层阙杳难游。为问清歌饮美酒，何如邓岳使人留。
游仙诗五首
作者：欧必元
朝代：明

平生志寥廓，所思三神山。屃屃奠巨鳌，六龙镇潜渊。蓬莱倏浮海，高峙摩苍天。玄都与閟阙，乃在县宇间。五色多异鸟，文綵相翩翩。琪花间瑶草，四时呈鲜妍。采之服饵食，可以驻颓颜。幽宫产赤土，九转炼金丹。乘鸾驾云螭，白日生羽翰。寄言谢汉武，何处求神仙。崚嶒四百峰，周回五百里。中多阆风人，幽岩借栖止。左揖灵芝翁，右招子华子。葛令进丹砂，轩辕赴诏旨。仙驭时往来，烟霞生洞里。月明宴瑶京，音乐夜盈耳。沆瀣进瑶浆，不在甘与旨。笑彼攀龙人，腥膻徒为尔。天清月明夜，佳人入梦来。颜色都且丽，轻衣绝尘埃。随风送奇香，飘飘透我怀。晤言用握手，扬辞诙且谐。邀我玉女峰，坐我铁桥隈。饮我神湖水，进我白玉杯。仙凡不久处，倏忽隔蓬莱。安得长生药，千年当复来。远望登高峰，餐霞思幽室。夜半闻天鸡，坐观沧海日。奇幻不可常，寸灵难殚述。上界覆青莲，峰峦多兀突。怪石敞为楼，池水清且密。复道多逶迤，层城隔吴越。壁峭不可攀，循崖如股栗。凄然多悲风，安得邹生律。晦明有代谢，盈缺相始终。睹物嗟往事，悲来感无穷。巢居不可寒，海处难为风。饵颜无异术，安得长如童。白日倏西迈，兹意成悾惚。神驰阆风苑，兴在神山中。玄鹤一以驭，青禽来相从。云霄下缝节，命我驾六龙。一朝辞世氛，直到蓬莱宫。
游仙诗五首·其一
作者：欧必元
朝代：明

平生志寥廓，所思三神山。屃屃奠巨鳌，六龙镇潜渊。蓬莱倏浮海，高峙摩苍天。玄都与閟阙，乃在县宇间。五色多异鸟，文綵相翩翩。琪花间瑶草，四时呈鲜妍。采之服饵食，可以驻颓颜。幽宫产赤土，九转炼金丹。乘鸾驾云螭，白日生羽翰。寄言谢汉武，何处求神仙。
游仙诗五首·其三
作者：欧必元
朝代：明

天清月明夜，佳人入梦来。颜色都且丽，轻衣绝尘埃。随风送奇香，飘飘透我怀。晤言用握手，扬辞诙且谐。邀我玉女峰，坐我铁桥隈。饮我神湖水，进我白玉杯。仙凡不久处，倏忽隔蓬莱。安得长生药，千年当复来。
游仙诗五首·其二
作者：欧必元
朝代：明

崚嶒四百峰，周回五百里。中多阆风人，幽岩借栖止。左揖灵芝翁，右招子华子。葛令进丹砂，轩辕赴诏旨。仙驭时往来，烟霞生洞里。月明宴瑶京，音乐夜盈耳。沆瀣进瑶浆，不在甘与旨。笑彼攀龙人，腥膻徒为尔。
游仙诗五首·其五
作者：欧必元
朝代：明

晦明有代谢，盈缺相始终。睹物嗟往事，悲来感无穷。巢居不可寒，海处难为风。饵颜无异术，安得长如童。白日倏西迈，兹意成悾惚。神驰阆风苑，兴在神山中。玄鹤一以驭，青禽来相从。云霄下缝节，命我驾六龙。一朝辞世氛，直到蓬莱宫。
游仙诗五首·其四
作者：欧必元
朝代：明

远望登高峰，餐霞思幽室。夜半闻天鸡，坐观沧海日。奇幻不可常，寸灵难殚述。上界覆青莲，峰峦多兀突。怪石敞为楼，池水清且密。复道多逶迤，层城隔吴越。壁峭不可攀，循崖如股栗。凄然多悲风，安得邹生律。
游蒲涧梅花寺
作者：欧必元
朝代：明

杖策返罗浮，烟霞事事幽。饮思清涧水，行续白云游。野寺封苔古，寒林落叶秋。稍分僧茗啜，竟日可淹留。地以千秋胜，田因近日还。僧收数亩粟，聊驻半年山。牛系柴门外，人归夕照间。菖蒲无处采，赢得片时閒。
游蒲涧梅花寺·其一
作者：欧必元
朝代：明

杖策返罗浮，烟霞事事幽。饮思清涧水，行续白云游。野寺封苔古，寒林落叶秋。稍分僧茗啜，竟日可淹留。
游蒲涧梅花寺·其二
作者：欧必元
朝代：明

地以千秋胜，田因近日还。僧收数亩粟，聊驻半年山。牛系柴门外，人归夕照间。菖蒲无处采，赢得片时閒。
游观音阁至冰井寺
作者：欧必元
朝代：明

梧山围郭远，古寺傍城连。绀宇诸天外，青楼大道边。入门瞻御额，表墓识高贤。径僻藤萝古，窗临海月悬。当檐看远岫，裂石泻名泉。砺齿方清思，披襟自洒然。僧归持食钵，鸟散入林烟。暂息空门下，高谈何处禅。
溯水帘洞过月溪寺
作者：欧必元
朝代：明

寻幽步蹊径，日落林已昏。既陟高冈巅，复寻古洞门。岩空缺题咏，室静漱泉源。飞湍悬小瀑，白云映华轩。月出山始白，琼觞盈金尊。彷忽方员上，羽鹤相翩翻。宝刹争依恋，万法宁独尊。沧桑有迁变，至此乃长存。
灵州山寺独酌
作者：欧必元
朝代：明

为访名山至，非因礼佛来。衣冠曾此地，烟雨独衔杯。风起潮初长，林深雾不开。狂歌发归兴，短棹亦徘徊。
灵洲寺遇翁水部之官
作者：欧必元
朝代：明

已辞珠海曲，言赴秣陵春。星是郎官旧，诗传水部新。握兰香渐远，折柳赠还真。今日祇林下，尊前别故人。
灵洲江上遇袁明府无择入觐招饮舟中
作者：欧必元
朝代：明

计吏如云入汉京，江干握别重含情。休将宓子琴中意，散作袁郎笛里声。采罢明珠还旧浦，遗谁和璧泣连城。禅林枫树悬秋月，去住宁能问缺盈。
独秀峰
作者：欧必元
朝代：明

白石山头多白云，一峰天外独超群。岩前若不骖鸾鹤，那得箫声下界闻。
狭客行赠周生
作者：欧必元
朝代：明

家住淮阳边，门临广陵水。潮生乘月沉浮槎，暮去朝来空复尔。有时或度紫霞桥，有时更出长干里。相逢尽道狭邪游，黄金勒马锦缠头。挥鞭调笑吴姬醉，荡舸何须问越讴。少小离家三十载，桑田恐已变沧海。逢人往事不须谭，唯有乾坤双眼在。
猛虎行
作者：欧必元
朝代：明

朝宁采薇食，夕宁择木栖。不从巢父死，不作夷齐饥。北山好采樵，崎岖山路遥。南山堪折薪，白额虎班文。嗟哉兽相食，天道何足论。
玉兰花
作者：欧必元
朝代：明

蓝田通别种，湘浦怨春寒。未识扬州雪，侬家几树残。
王子乔
作者：欧必元
朝代：明

王子乔，骑龙跨鹤干云霄。骑龙跨鹤干云霄，下游来，王子乔。玉为衣，羽为裳，蓬莱洞见金银光。广城为介绍，吹笙引见轩辕皇。吭节七十二城中，下视尘界三千霜。稽首圣人前致词，侑以紫芝荐琼卮，我主万年寿无期。
田家小饮
作者：欧必元
朝代：明

晨起出东门，杖藜乏徒御。短衣阡亩间，班荆松下树。村醪市一尊，田家薄治具。饮我老瓦盘，饲我涧中虂。但道婚嫁艰，不知荷锄苦。深语及真里，杯行不相迕。清风吹我襟，归途日已暮。复存淳朴心，嗒然忘去住。
田都护兆祥来薰堂宴集
作者：欧必元
朝代：明

将军开宝第，上客荐雕盘。柳自营边合，花从槛外看。有言皆脱俗，无剑不登坛。醉后歌长铗，归来且莫弹。
由大小石楼过源泉福地十韵
作者：欧必元
朝代：明

海涌三山至，峰连二石楼。明霞常五色，琪树已千秋。径仄谁能到，云深客自留。跨应同白鹤，气岂望青牛。玉检知难探，丹砂或可求。仙成鸡犬处，地似凤皇洲。环佩空中响，金银海上浮。轻烟迷日色，细雨带泉流。杖履差能济，招携足胜游。洞天兼福地，只说在罗浮。
由水洞泛流霞岛遂登阆风岩
作者：欧必元
朝代：明

丹林落叶满岩铺，小泛兰桡过沥湖。槎似星浮连碧汉，人疑天上坐冰壶。莲花覆处山为屋，石洞垂时蕊是珠。片片晚虹来水上，建标得似赤城无。
甲午元旦
作者：欧必元
朝代：明

旭日瞳眬达曙光，江城霁色散严霜。南来气候占春早，北望星辰待漏长。自识传家裘是业，何如卒岁茇为裳。微才更有椒花颂，敢上君王万寿觞。
甲辰岁举长子冢贤吴中顾别驾述夫携其长公次公暨万伯文刘季德过村居为汤饼会枉诗见赠奉答一首
作者：欧必元
朝代：明

吴门光练散茆茨，冠盖朝来自一时。星聚敢论荀氏宅，云凝差儗谢家儿。谈棋夜静倾桑落，荐客家贫但荔枝。莫笑江乡无藻翰，草堂新得弄璋诗。
病中寄知上人
作者：欧必元
朝代：明

乾坤何处是，身世任萍浮。有相一生苦，无营万事休。病违听说法，迷复触虚舟。君向禅中隐，吾将物外游。昙花朝雨湿，祇树晚风幽。坐里心俱息，晓钟何处收。
病中得何叔子龙友书问却寄四首
作者：欧必元
朝代：明

臈近山梅欲放时，看花无地不相思。愁中乍别怜三月，江上何缘寄一枝。肝胆自销尘客梦，风云应共故人期。开缄欲语情偏剧，对月长吟水部诗。高馆华灯夜夜过，竹阴萝月醉颜酡。飞扬竟付尊前发，涕泪翻从别后多。莫笑酒狂辞入社，虚教谈辨有悬河。只今把剑无聊赖，安得同君和铗歌。自从诸子各离居，门外蓬蒿掩敝庐。乐饵仅扶皮骨在，世情应共鬓毛疏。愁肠未理三冬业，空谷宁投片字书。不是感君怜意气，一时同调有谁如。萟苑风流几弟兄，握中谁更擅连城。淮阴信是无双价，骠骑何惭第五名。倚马向曾操健笔，挥戈今见夺前旌。昂藏七尺看俱在，与尔同驱万古情。
病中得何叔子龙友书问却寄四首·其一
作者：欧必元
朝代：明

臈近山梅欲放时，看花无地不相思。愁中乍别怜三月，江上何缘寄一枝。肝胆自销尘客梦，风云应共故人期。开缄欲语情偏剧，对月长吟水部诗。
病中得何叔子龙友书问却寄四首·其三
作者：欧必元
朝代：明

自从诸子各离居，门外蓬蒿掩敝庐。乐饵仅扶皮骨在，世情应共鬓毛疏。愁肠未理三冬业，空谷宁投片字书。不是感君怜意气，一时同调有谁如。
病中得何叔子龙友书问却寄四首·其二
作者：欧必元
朝代：明

高馆华灯夜夜过，竹阴萝月醉颜酡。飞扬竟付尊前发，涕泪翻从别后多。莫笑酒狂辞入社，虚教谈辨有悬河。只今把剑无聊赖，安得同君和铗歌。
病中得何叔子龙友书问却寄四首·其四
作者：欧必元
朝代：明

萟苑风流几弟兄，握中谁更擅连城。淮阴信是无双价，骠骑何惭第五名。倚马向曾操健笔，挥戈今见夺前旌。昂藏七尺看俱在，与尔同驱万古情。
病中答蔡德舆见讯
作者：欧必元
朝代：明

大火自炎烁，日行从南陆。亭毒翳重阴，群卉望德泽。松柏寄潜溪，枳棘巢鸾鷟。鸣蝉当户响，浮云蔽飞阁。挥手谢世人，微躯何所托。披褐当轻裘，藜藿可充腹。所亲蔡德舆，遗我一尺牍。上以写相思，下以勉所学。情与天云齐，厚自可风薄。顾我泣刖人，凭君證奇璞。引领穗城南，欲往车无轴。聊用申微章，那能罄衷曲。
癸卯岁除作八韵
作者：欧必元
朝代：明

云霞开曙色，海国动微春。愁自今宵去，年随明日新。风光聊自异，乡俗未全真。柏酒从家宴，椒盘忆故人。观心应不住，夙业岂无因。忤世非关傲，怀忧未为贫。狂来须自得，事去任时嗔。仰视三千界，毗邪无此身。
登宝月台寄怀幻上人
作者：欧必元
朝代：明

为访城边寺，皈依上乘禅。泉清龙跃处，僧去鹤归年。想已人天隔，心犹吴越连。何时飞锡至，竹下共谈玄。
登崧台怀梁元珍元珍曾居端一年今有吴越之游
作者：欧必元
朝代：明

闻君泛苕水，我亦度湘川。踪迹分吴粤，音书隔岁年。春花应尚好，归棹较谁先。独对端溪月，怀人寄短篇。
登玉女峰
作者：欧必元
朝代：明

孤峰看嵂崒，四望气霏微。黛色浮为鬓，霞光染作衣。几从鸾鹤去，恍惚佩环归。葛令登仙后，凌空势欲飞。
登白云最高顶
作者：欧必元
朝代：明

生平负奇游，十洲与蓬莱。乘筏荡沧溟，振衣蹑丹梯。灵岳奠南澳，岧峣白云齐。上属千星斗，下盘鳄龙低。日浴扶桑东，地逼濛汜西。沿麓茂松柏，修坂荫朱荑。回首睇人间，城郭相参差。致身于绝境，非复澨漭时。夙慕阆风近，乃遘兹山奇。倘遇羡门子，长袖揖安期。
登白石山观音阁同皇尊元关周望龙叔玉黄仲黄赋
作者：欧必元
朝代：明

古木千章立，藤萝一道悬。忽开峰顶鹫，如现水中莲。阁爽迎朝霭，林閒散夕烟。入厨烹苦茗，架竹接流泉。地似逃秦隐，人将结晋缘。况闻岩洞胜，还上最高巅。
登高丘而望远海
作者：欧必元
朝代：明

登高丘，望远海，三千徐市今何在。屃屃断六龙，鲸鲵光五彩。金阙空悬夜蚌珠，珠光显晦常相待。君不见海师河伯递沉浮，灵不到蓬莱洲。饮民之膏食民血，嗟哉万里烟尘何处收。
白云洞
作者：欧必元
朝代：明

洞有真人宅，山留一片云。寻仙迷去路，鸡犬静中闻。
白云窝
作者：欧必元
朝代：明

崩崖如绝地，怪石若悬空。猿挂藤枝上，人穿鸟道中。梯行防木朽，林密畏途穷。莫笑衣裳湿，云封几万重。
白云谣
作者：欧必元
朝代：明

白云在天，出自山谷。山高川邈，舟车阻之。八骏如云，那不复来。
白沙洞从穴中持火而入行里馀乃至所谓丹砂即此
作者：欧必元
朝代：明

昔闻勾漏胜，兹地别为天。照自容光入，人从穴道穿。求砂不可见，煮石亦徒然。去去无穷路，仙源莫浪传。
白莲池
作者：欧必元
朝代：明

萏菡发香池，皎洁如仙鹤。时现水中花，间吐峰头萼。
盆菊移植邓德咸园中并侑以诗
作者：欧必元
朝代：明

百卉望冬谢，三径挺其英。岂必栽甘谷，具此遗世情。既凌秋霜节，复忘嘉遁贞。向植野人室，移居北山亭。渊明倘相遇，一石那足倾。卓哉达士心，采菊非采荣。
督学陈公父母偕寿诗
作者：欧必元
朝代：明

朝陟罗浮顶，暮登紫帽峰。紫帽峰中何所有，青天独削金芙蓉。长眉隐者修仙躅，致书天姥怀金粟。云冠霜帙遍藤罗，霞标玉笈盈幽谷。陈翁餐液驻其间，谪自仙人第一班。披裳时见笼烟雾，拂袖时闻响佩环。都门解组辞文学，耆年遂得还初服。偕隐梁鸿更有妻，入山弘景寻真乐。有儿千里名家驹，下笔如探骊龙珠。二十明经拾青紫，三十作赋为大夫。北山榆栎纷如许，何似南山乔与梓。抽书几载奉兰台，东南竹箭今专美。朱颜丹辇映华簪，文章已便粤青襟。孙阳不少千金顾，相马宁酬骏骨心。东海曾见桃三熟，瑶池清奏钧天曲。文星高粲婺星光，长生何用华封祝。鸠杖鱼轩次第新，年年恩宠拜枫宸。陈姥秀笄六珈贵，重封偕老颜如春。朱堂结构开耆寿，我弁振缨向庭牗。鸾歌凤舞乐轩辕，瞻云遥上长生酒。就中桃李竞千枝，搦管挥毫待赋诗。鲰生未解酬恩意，大块宁忘雨露私。
石洞谒叶化父先生祠
作者：欧必元
朝代：明

昔闻岩洞奇，乃在兹山麓。巨石垒作门，涂槩结为屋。天巧既有馀，人事岂不足。天畔闻风涛，行边翳花竹。苔古云自封，林深径乃曲。洗耳有清泉，聆音如漱玉。昔有大隐人，于此卧空谷。九还炼未成，五车应可读。身在朝野间，名岂世途局。欲勒北山文，谁知西州哭。怅然怀千秋，到此豁心目。
秋夜何谷卿黎缜之陈少良邓伯乔李伯襄过饮贻安堂分赋得梧字
作者：欧必元
朝代：明

新晴凉月收风雨，岸帻长吟共据梧。傍水松涛惊客座，入帘秋色满江湖。园因上客开三径，酒为良宵送百壶。相见不成终夜醉，十年空愧高阳徒。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝
作者：欧必元
朝代：明

早汎沙棠繫小桥，午移尊榼纵轻桡。微凉渐逐秋蘋起，醉共溪头浴晚潮。里社村醪共唱酬，轻风微雨亦绸缪。与君朝夕平原饮，何似推篷竟日游。万树临江旧社开，每因秋色一徘徊。行吟閒倚海边树，怀古疑登江上台。乘秋双桨荡溪湄，欲就垆头共赋诗。芳草闭门香绿醑，閒云遮树出青旗。蕉林枫树隐人家，两岸庭畦半种茶。小妇提筐行处掇，归舟犹带夕阳斜。仙洞寻芳绕曲溪，百花丛处乱高低。闻歌似在花间语，不是桃源路亦迷。傍晚渔舟隐苇芦，得鱼堤上向人呼。换来共作黄丝鲙，何必秋风羡入吴。柔条长叶压低篱，浅白轻黄映水涯。为问采桑南陌女，何如堤畔卖花儿。水国蒹葭露气凝，何辞十日酒如渑。今朝郭泰同舟约，落日江头忆李膺。月明秋水镜湖深，十里溪松向晚吟。满目烟霞难应接，归途休讶是山阴。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其一
作者：欧必元
朝代：明
体裁：七言绝句

早汎沙棠系小桥，午移尊榼纵轻桡。微凉渐逐秋蘋起，醉共溪头浴晚潮。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其一
作者：欧必元
朝代：明

早汎沙棠繫小桥，午移尊榼纵轻桡。微凉渐逐秋蘋起，醉共溪头浴晚潮。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其七
作者：欧必元
朝代：明

傍晚渔舟隐苇芦，得鱼堤上向人呼。换来共作黄丝鲙，何必秋风羡入吴。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其三
作者：欧必元
朝代：明

万树临江旧社开，每因秋色一徘徊。行吟閒倚海边树，怀古疑登江上台。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其九
作者：欧必元
朝代：明

水国蒹葭露气凝，何辞十日酒如渑。今朝郭泰同舟约，落日江头忆李膺。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其二
作者：欧必元
朝代：明

里社村醪共唱酬，轻风微雨亦绸缪。与君朝夕平原饮，何似推篷竟日游。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其五
作者：欧必元
朝代：明

蕉林枫树隐人家，两岸庭畦半种茶。小妇提筐行处掇，归舟犹带夕阳斜。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其八
作者：欧必元
朝代：明

柔条长叶压低篱，浅白轻黄映水涯。为问采桑南陌女，何如堤畔卖花儿。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其六
作者：欧必元
朝代：明

仙洞寻芳绕曲溪，百花丛处乱高低。闻歌似在花间语，不是桃源路亦迷。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其十
作者：欧必元
朝代：明

月明秋水镜湖深，十里溪松向晚吟。满目烟霞难应接，归途休讶是山阴。
秋日同谷卿缜之伯乔及兄伯鳞弟子敬泛舟佛滘归至清溪数里各赋十绝·其四
作者：欧必元
朝代：明

乘秋双桨荡溪湄，欲就垆头共赋诗。芳草闭门香绿醑，閒云遮树出青旗。
秋日同高修甫张仲朋刘觐国集蔡德舆斋中得金字
作者：欧必元
朝代：明

羲节弭西陆，素秋何萧森。凉风起天末，飘飘吹我襟。杖策城南隅，访君聊停骖。绕径植修竹，参差盖重阴。啼鸟迭相和，流水漱玉音。高会君子室，酌醴咽中林。伫目睇天地，浩歌复长吟。河清安可俟，淹忽成古今。聚散有时易，岂得长相寻。愿言二三子，结交比断金。
秋日马仲高余承采诸子登粤秀山
作者：欧必元
朝代：明

木落天边候，愁怜海国秋。山开疏树色，泉涌曲江流。返照回岩失，轻烟隔陇浮。雄图城郭在，伯业古今愁。下界闻钟磬，空门悟陆舟。暂从龙藏隐，清似虎溪游。数子诗相敌，千人调寡酬。世情虽卤莽，吾道有绸缪。遁迹青山好，时名浊酒休。乾坤终有尽，一醉复何求。
程陈二参戎招同倪郡丞翁水部朱季美饮崧台分赋得云字
作者：欧必元
朝代：明

江阁分题有数君，骊驹裁罢不堪闻。尊前坐对崧台月，别后心悬石室云。诗在甘棠歌召父，营开细柳识将军。萍踪何但悲今雨，峡水东流更易分。
立春前三日刘使君招饮浔郡城南楼
作者：欧必元
朝代：明

暂停湘水木兰舟，高会招携足胜游。千里山川饶故国，十年风土忆并州。帆飞带月窗前渡，峰翠和云席上浮。此夕庾公情不浅，敢辞春色醉南楼。
立春前三日刘使君招饮浔郡城南楼·其一
作者：欧必元
朝代：明

暂停湘水木兰舟，高会招携足胜游。千里山川饶故国，十年风土忆并州。
立春前三日刘使君招饮浔郡城南楼·其二
作者：欧必元
朝代：明

帆飞带月窗前渡，峰翠和云席上浮。此夕庾公情不浅，敢辞春色醉南楼。
立春日泊贵县
作者：欧必元
朝代：明

严冬戒舟楫，春水尚浮湘。风俗虽殊域，人音半故乡。生盘何处菜，纤手为谁将。独有家园梦，时时绕草堂。
立秋阁夜怀冯稚谟
作者：欧必元
朝代：明

江村尘事少，桐叶已传秋。月色悬千里，风光共一楼。梦移青雀舫，人住白蘋洲。寂寂开帘坐，无言谁唱酬。
端州上大中丞督府尚书张公十韵
作者：欧必元
朝代：明

台垣星并法星光，剑履应曾赐上方。定鼎自推周太尉，著书谁拟杜当阳。南中奉使元称陆，天上文昌旧姓张。入掌内台严禁地，新开幕府镇蛮荒。尊倾北海人如玉，宴罢南楼月带霜。错绣地形看百粤，牂牁流水接三湘。椎牛每出材官飨，排雁皆成阵势翔。共睹鲸鲵劳筑观，不烦浪泊送飞航。诸生欲上舆人颂，部曲犹歌铙吹章。纪盛尚留彤管在，七星岩畔勒旂常。
答傅逊之舒城见寄
作者：欧必元
朝代：明

劳君万里寄瑶章，苜蓿斋头逸兴长。经术久推秦博士，除书曾擅汉循良。诗裁楚泽兰芳句，隐似淮南桂树傍。纵使折腰贫更苦，胜从渔父咏沧浪。
答内
作者：欧必元
朝代：明

纨扇閒题寄所思，不因儿女问归期。穷来久客愁偏切，梦里还家醒自疑。即使春光如泡电，不教丝鬓负蛾眉。黄金散尽谁颜色，憔悴唯堪报汝知。
答刘季德元日雨中过酌之作
作者：欧必元
朝代：明

淑气千林遍草莱，洗天风雨试轻雷。冲泥策马今朝至，艳李迎春昨夜开。三径云烟能供客，一尊柏叶莫停杯。非君旧好怜同调，纵有新题肯共裁。
答张幼于书问
作者：欧必元
朝代：明

蒹葭霜色满郊荆，江鲤南来为寄声。伏枕山山明月夜，开椷字字故人情。千秋藻鉴推元礼，五岳名游忆尚平。欲载扁舟如屋去，桃花春水阖闾城。
答族叔原禹冬日见讯
作者：欧必元
朝代：明

经旬不出户，懒与病相宜。璞是荆人泣，狂仍小阮痴。云寒归浦晚，菊劲爱霜迟。寥落看如此，劳歌招隐诗。
答李烟客崔季默二子
作者：欧必元
朝代：明

黄鹄恣冲天，骏马志千里。一去一回鸣，四顾悲俦侣。神力岂不前，宁难铩其羽。所怀在同声，去乡非吾美。凛凛岁将徂，行役殊未已。聚散固有常，株守徒为尔。努力事前征，轮飙疾于驶。诵我同心言，譬彼佩兰芷。因风用寄音，在遐不忘迩。
答梁伯遐山中见寄
作者：欧必元
朝代：明

十载三城别，江鱼未易逢。自怜牛马走，空愧鹿麋踪。水绕黄木湾，云深白雁峰。诗来叙离索，何日许相从。
答梁元襄夜谈见赠
作者：欧必元
朝代：明

短笛同吹杨柳枝，一声嘹喨一声悲。秋风夜送闻何处，此调人间总未知。
答梁山人元珍
作者：欧必元
朝代：明

携家久住鹿门间，高枕怜君尚掩关。生事只堪对流水，幽怀宁肯负名山。歌中客罢弹长铗，海上丹成有大还。白酒黄花三径里，一天明月数峰閒。
答梁明叔读溪上草见寄
作者：欧必元
朝代：明

家住寒塘半亩馀，绿阴浓处足樵渔。青山久恋非逃世，沧海逢人暂卜居。片刺仅存溪上草，八行谁寄帐中书。凭君剩有长康笔，乞画云林水石庐。
答王仿九送别之作
作者：欧必元
朝代：明

江海相逢日，飘零见汝年。何人不按剑，同调几相怜。别话春前酒，帆飞雨后天。湘江流正急，应付鲤鱼传。
答王百谷见讯十韵
作者：欧必元
朝代：明

家住罗浮下，梅开万树春。扬州官是阁，水部句还珍。自失歌燕市，唯知问海滨。微名尘外世，现迹幻中身。交儗生前定，情缘死后真。斯人不可作，吾道岂沉沦。碑有中郎想，文非到溉嗔。三年坟草宿，七字锦囊新。高谊应酬剑，卑栖厌负薪。竹林风度在，莫笑阮家贫。
答罗友国
作者：欧必元
朝代：明

岁隔嗟音讯，春来恋物华。别君能几日，两度开梨花。旧好纷如雨，新诗字带霞。相思不见处，明月映窗纱。
答贺吏部伯闇书问见讯
作者：欧必元
朝代：明

自述高阳旧酒徒，劳君片刺问芦菰。忧时合上山公启，请乞虚传贺监湖。名字中原长借客，赋才江左让潜夫。雄心未尽追趋地，燕市还谈剑术无。
答辛贯日
作者：欧必元
朝代：明

乍会即分离，风尘叹路岐。劳君一尊酒，况赠五言诗。旅邸残年梦，邀欢隔岁期。春风听莺处，花发上林枝。
答闽中林公美见寄
作者：欧必元
朝代：明

七闽仙客少年才，一臂初交又别来。海内词名虚日月，匣中神剑划风雷。春晴官阁犹闻笛，调寄山阳似落梅。见说浮湘多著作，清歌莫儗楚人哀。
答陈仲慈叔慈兄弟见讯
作者：欧必元
朝代：明

隐居清溪上，小结长林亭。开窗望远岫，夜闻栖乌鸣。行吟聊散发，临流濯长缨。感物兴嗟叹，愁与病交并。缠绵虚岁月，颜容瘁且零。夙昔二三子，隔若参商星。非君情谊笃，寄远难为情。缱绻思良友，中怀涕泪零。是用感明德，薄言申微诚。
答陈如见寄
作者：欧必元
朝代：明

喜得新诗至，因追旧日游。两乡悬十里，一病隔三秋。世事如云散，人情亦水流。与君无限意，聊寄海西头。
答陈常父戴安仲约村游不果之作各用其韵
作者：欧必元
朝代：明

为有丘中契，言寻江上村。三秋虚蒋径，一病托文园。静室长依树，孤吟或闭门。重阳闻有约，来就菊花尊。江楼悬夜月，隔水漾芙蓉。谁送青溪鲤，因怀白雪峰。人今犹两地，剑已合双龙。倚槛歌长句，行追澹者踪。
答陈常父戴安仲约村游不果之作各用其韵·其一
作者：欧必元
朝代：明
体裁：五言律诗

为有丘中契，言寻江上村。三秋虚蒋径，一病托文园。静室长依树，孤吟或闭门。重阳闻有约，来就菊花尊。
答陈常父戴安仲约村游不果之作各用其韵·其二
作者：欧必元
朝代：明

江楼悬夜月，隔水漾芙蓉。谁送青溪鲤，因怀白雪峰。人今犹两地，剑已合双龙。倚槛歌长句，行追澹者踪。
答黄编脩士明送游勾漏
作者：欧必元
朝代：明

粤台何高高，上列珠树林。林深巢好鸟，当风振瑶音。宫律中韶濩，清声谐商金。合奏明堂响，裁作游仙吟。歌来众山和，飘飘入云岑。朝挹葛洪袖，暮披广成襟。攀涉不觉苦，途迂岂惮寻。自余抱夙尚，慨世多升沉。不读壮游赋，安知故人心。
紫竹洞
作者：欧必元
朝代：明

浓阴覆洞壑，劲节倚云霄。不截缑山管，应裁碧玉箫。
紫骝马
作者：欧必元
朝代：明

带月饮长城，临风嘶汉营。身经百战后，名以十年成。不傍将军泣，偏从伯乐鸣。朝来看蹀躞，肠断猎胡缨。
经容县望都峤山寄万伯文
作者：欧必元
朝代：明

为忆同心客，翻思万伯文。看花潘县里，不似习池芬。药冷馀丹灶，歌残空白云。翩翩仙令后，玉斧亦茅君。
经慧日寺
作者：欧必元
朝代：明

出郭殊未远，寻僧独晚回。溪光衔慧照，山翠入檐来。碑蚀封苔古，墙低薜荔颓。行行不忍去，徐步更登台。
经朝云墓
作者：欧必元
朝代：明

一片青山掩玉容，月明湖上想遗踪。行云纵得如神女，白鹤元非十二峰。孤坟无地不凄凉，吴越何曾隔异乡。妒杀风流苏小小，梦魂知不到钱塘。
经朝云墓·其一
作者：欧必元
朝代：明

一片青山掩玉容，月明湖上想遗踪。行云纵得如神女，白鹤元非十二峰。
经朝云墓·其二
作者：欧必元
朝代：明

孤坟无地不凄凉，吴越何曾隔异乡。妒杀风流苏小小，梦魂知不到钱塘。
经湛文简钓台
作者：欧必元
朝代：明

为想藏名地，增城胜富春。一出江门派，如乘宝筏津。烟波迷去棹，沙岸隐垂纶。谁是宫墙议，先朝忆老臣。
经瑶石台忆黎秘书先生因怀其子君献
作者：欧必元
朝代：明

山高元近小蓬莱，磴道丛深莽不开。涧长千年瑶是草，崖悬百尺石为台。虚传宝篆中郎秘，尚忆金闺侍从才。书就青山看接武，寻真玉斧未能来。
经相思滩寄内
作者：欧必元
朝代：明

别子出门后，方知行路难。离情经月苦，消息隔年看。极浦愁今夜，相思何处滩。莫将望夫泪，遥寄楚云端。
经罗浮山下陈村有感
作者：欧必元
朝代：明

吾乡偶与此同名，鸡犬村中若有声。他日逢人问真隐，移家元欲傍朱明。
结交行
作者：欧必元
朝代：明

请君一曲琴，弹我结交吟。古人结交多白头，今人结交多黄金。黄金多时强意气，自言贵贱从君死。烹羊设礼咽北堂，鸣钟撞鼓过南里。南里北堂处处同，誓心曾见指青松。有时失意黄金尽，白日西沉江水东。对面轻言托朋友，意海心涛几万重。桀纣可贤舜可蹠，是非倏变为今昔。戈鋋忽见笑谭间，不若幽居采薇食。坐睹张陈反面时，空嗟管鲍徒相识。人生有酒且须斟，翻云覆雨何纷纷。若问古今交谊事，请君听我结交吟。
绝句
作者：欧必元
朝代：明

刻鹄雕虫十载馀，微名差合胜樵渔。亦知词赋工何益，无奈穷愁强著书。
羊城八景为胡方伯先生题 其一 蒲涧帘泉
作者：欧必元
朝代：明

谁道仙源近市廛，青山瀑布挂晴烟。春来细逐桃花水，依旧清流涧道前。
羊城八景为胡方伯先生题 其七 灵洲鳌负
作者：欧必元
朝代：明

孤山海上郁巑岏，下抱东流曲万盘。望气独占南海去，由来此地有衣冠。
羊城八景为胡方伯先生题 其三 越台秋月
作者：欧必元
朝代：明

陆贾城高五岭连，蛾眉新月斗婵娟。时人莫漫誇盈缺，留得清光万古圆。
羊城八景为胡方伯先生题 其二 大通烟雨
作者：欧必元
朝代：明

无朝无暮雨常屯，明灭难分远近村。潮汐往来渔艇小，欲寻春水觅桃源。
羊城八景为胡方伯先生题 其五 景泰僧归
作者：欧必元
朝代：明

梵音寂寂昼漫漫，古寺清幽夏亦寒。不住拟修居士业，也应人羡宰官看。
羊城八景为胡方伯先生题 其八 白云晚望
作者：欧必元
朝代：明

千寻松柏暗成围，遥见宫花隐翠微。不向夕阳窥路暝，那知云外有樵归。
羊城八景为胡方伯先生题 其六 扶桑浴日
作者：欧必元
朝代：明

金鸡初唱浴咸池，遂出螭车照海湄。拥传渐高天子象，乾坤宁讶二仪私。
羊城八景为胡方伯先生题 其四 石门返照
作者：欧必元
朝代：明

乱帆投浦暮烟浮，两石高悬抱海流。返照入江无远近，波光一望思悠悠。
羊城八景为胡方伯先生题·蒲涧帘泉
作者：欧必元
朝代：明

谁道仙源近市廛，青山瀑布挂晴烟。春来细逐桃花水，依旧清流涧道前。无朝无暮雨常屯，明灭难分远近村。潮汐往来渔艇小，欲寻春水觅桃源。陆贾城高五岭连，蛾眉新月斗婵娟。时人莫漫誇盈缺，留得清光万古圆。乱帆投浦暮烟浮，两石高悬抱海流。返照入江无远近，波光一望思悠悠。梵音寂寂昼漫漫，古寺清幽夏亦寒。不住拟修居士业，也应人羡宰官看。金鸡初唱浴咸池，遂出螭车照海湄。拥传渐高天子象，乾坤宁讶二仪私。孤山海上郁巑岏，下抱东流曲万盘。望气独占南海去，由来此地有衣冠。千寻松柏暗成围，遥见宫花隐翠微。不向夕阳窥路暝，那知云外有樵归。
胡无人
作者：欧必元
朝代：明

北风吹海海水怒，百万楼船开□□。汉家今练水犀军，曾是长城旧征虏。君不见黄旌白羽满红皋，谋臣策士争命于波涛。氍毹坐拥青尊醉，匣里芙蓉夜自号。细柳营中朝报捷，寝胡之皮，食胡之血。不能为君生致五单于，何用披裘带金甲。嗟哉胡无人，胡运湮。未及挥戈发一簇，已令名姓画麒麟。嗟哉胡无人，胡运湮。
胥江晓发
作者：欧必元
朝代：明

编茅知海市，种竹远成村。风紧帆樯急，林深鸟雀喧。官船争早发，庐巷未开门。为问频来往，谁言利涉烦。
自冲虚观寻朱明洞故址
作者：欧必元
朝代：明

步入瑶坛紫翠连，苔深林静锁云烟。山浮碧海知无路，洞掩朱明别有天。怪石几层将径碍，枯藤千丈断崖悬。何因得借升真去，定绝风尘世上缘。
自德庆趋罗旁江过贺县口作
作者：欧必元
朝代：明

溯流湍水上，始到康州城。绕郭皆茅屋，沿崖列戍兵。寒山烧欲尽，烟瘴午方晴。片棹浮泷去，漓江处处清。
自清溪移舟五羊为勾漏之游诸从弟溪头秉烛夜别
作者：欧必元
朝代：明

幽栖新筑水东头，岂不怀居好浪游。白日倘缘尘世驻，丹砂宁为学仙求。出门暂却家园累，去路遥怜鸿雁秋。薄俗风波如此夜，别离事事总关愁。
舟中对雨遣闷
作者：欧必元
朝代：明

维舟忽隔岁，淫雨苦经旬。远出非吾意，相逢何处人。鹡鸰常作伴，僮仆不能亲。归棹休言晚，花期尚及春。
舟中赋得江清月近人
作者：欧必元
朝代：明

万顷澄如练，三秋影渐圆。霜气侵衣袂，波光上客船。白处疑无岸，青浮但有天。鹭飞惊远渚，鹤唳凌空烟。请诵玄晖句，难成希逸篇。
舟中送顾别驾述夫还姑苏三首
作者：欧必元
朝代：明

逐客东归鬓欲丝，故山猿鹤怨春迟。羞将萧艾□□□，敢谓樱桃胜荔枝。别唱鹧鸪江上曲，愁看蕉鹿梦中棋。他时匹练吴门过，莫忘褰帷五马期。十里停桡粤海头，攀辕如为使君留。虚传往籍龚黄业，难并今宵李郭舟。媚眼桃花供客路，避人鸿雁度前洲。行边共订枫桥约，明月吴歌欲待秋。几载看花倚药栏，东邻觞咏共盘桓。愁中送客诗逾苦，江上携尊别更难。解缆催潮醒卯酒，临岐分袂怯春寒。别来倘听儿童语，半是吴音半粤看。
舟中送顾别驾述夫还姑苏三首·其一
作者：欧必元
朝代：明

逐客东归鬓欲丝，故山猿鹤怨春迟。羞将萧艾□□□，敢谓樱桃胜荔枝。别唱鹧鸪江上曲，愁看蕉鹿梦中棋。他时匹练吴门过，莫忘褰帷五马期。
舟中送顾别驾述夫还姑苏三首·其三
作者：欧必元
朝代：明

几载看花倚药栏，东邻觞咏共盘桓。愁中送客诗逾苦，江上携尊别更难。解缆催潮醒卯酒，临岐分袂怯春寒。别来倘听儿童语，半是吴音半粤看。
舟中送顾别驾述夫还姑苏三首·其二
作者：欧必元
朝代：明

十里停桡粤海头，攀辕如为使君留。虚传往籍龚黄业，难并今宵李郭舟。媚眼桃花供客路，避人鸿雁度前洲。行边共订枫桥约，明月吴歌欲待秋。
舟发贵县别覃四
作者：欧必元
朝代：明

昨宵欢洽处，兹会更依依。美盼随波转，离情带雨飞。生平无别泪，何事独沾衣。愿托江间月，天涯伴汝归。
舟泊罗旁口寄怀邓伯乔
作者：欧必元
朝代：明

千峰围野郭，一水绕蛮溪。为忆丛篁地，何堪鸾凤栖。林深防虎入，山冷听猿啼。咫尺怀人意，风前寄短题。
艳歌行
作者：欧必元
朝代：明

春风逶迤百花香，绿草当阶柳色黄。燕子沾泥落绮窗，中庭起视明月光。茕茕贱妾守空房。东家机杼声何长，令妾闻之心彷徨。怨彼良人阻一方，来鸿去雁杳相望。君下洞庭泛潇湘，妾独何辜限河梁。妾欲为君理新妆，巧鬓羞栖双凤皇。妾欲为君整衣裳，锦被那堪绣鸳鸯。忆君与妾各参商，羽翼当乖何茫茫，安得天路共翱翔。
芙蓉初放歌为万伯文赠妓惊鸿作
作者：欧必元
朝代：明

薰风初拂日，春雨乍收时。浅绿临低岸，深红压小池。池边红绿应无数，谁似芙蓉罩烟雾。并蒂双开色最新，连枝共结花如故。娇羞畏试风前妆，婉转难禁雨后狂。三五娟娟悬兔白，高低袅袅斗鸦黄。鸦黄兔白颜非一，含态含情百媚出。乍解江皋佩后珠，谁凌洛浦波间袜。使君帐底半愁人，词客尊前微有神。五色榴花难与匹，双开萏菡岂为邻。鸳鸯晚向临池浴，凤皇朝引将雏曲。迎风巧调歌管清，当窗醉舞腰肢束。惊乌无意夜还啼，蝴蝶有情去复栖。近水似翻波目媚，远山疑写画眉齐。千金难买芙蓉色，万树难栽桃李溪。自谓繁华长似昔，自谓恩情朝复夕。绣帘时见拥朝华，绮阁长应耐秋色。秋色春华如水流，莫学东邻岁暮愁。花开月白人应赏，花嫩枝红底事羞。世间何事堪匹美，名酒名花相对此。更有才华擅丽词，今日佳人与才子。
花朝喜晴
作者：欧必元
朝代：明

经旬风雨闭门，策杖今朝窥园。日暖蜂王乍出，泥融燕子群喧。海棠新脱雨态，木笔故当春繁。况有农人望岁，牛羊初见下村。
花朝社中赏花
作者：欧必元
朝代：明

寻盟开社日，春事更相宜。围绿添疏径，新红满旧枝。微风香暂歇，积雨艳还迟。况值诗成后，如泥醉不辞。
苍梧闻嘉祚鲁望两弟获隽消息
作者：欧必元
朝代：明

年来江海上，日望故园心。别后无书札，风前闻好音。埙篪知汝和，桃李傍春阴。欲寄池塘句，先成梦里吟。谢家群从宴，何日醉东林。
荡子从军
作者：欧必元
朝代：明

飞扬出苏城，辛苦事幽并。拚尽英雄骨，输谁荡子名。但知谋国事，不复顾家声。藉甚图形阁，麒麟总未成。
莆阳给谏戴公枉临斋中
作者：欧必元
朝代：明

荒亭三径长芙蕖，何物朝来长者车。疏草旧传青琐闼，干旌今枉白云庐。檐空种竹深成巷，窗静来禽宛傍书。盛世亦知无缺补，归朝封事问何如。
获熊篇为侍御顾公作
作者：欧必元
朝代：明

不特当年入梦祥，奔腾先自触飞霜。文披雾泽山中豹，冠指仙人海上羊。尚识埋轮催起草，更须羽猎校长杨。狐狸已见澄清意，骢马宁知避雁行。
落花诗和少宰学士萧公韵一东
作者：欧必元
朝代：明

惜春无计挽残红，乱蕊繁英一夜空。奔月似辞丞相府，渡江那入楚王宫。尊前著态偏宜雨，落后颠狂不为风。独有妆楼难闭却，芳菲时绕画墙东。
董崇相先生以郡博来吾广三载余不得一面乃从其门人李绍科马元震辈获私聆绪论亦称愉快也故于其行而贽以诗
作者：欧必元
朝代：明

中原旗鼓羡登坛，欲谒龙门片刺难。不独下帷尊董相，亦堪高卧笑袁安。玄经弟子曾私授，白璧何人可借看。相见暂时相别远，高山流水若为弹。
蒋桢夫干夫兄弟招同刘章甫饮天宁寺
作者：欧必元
朝代：明

通家称世讲，握手便相知。宿雨初晴日，诸君携酒时。疏栏依密竹，古寺临清池。坐久尘心寂，休嫌更漏迟。
蓬莱洞
作者：欧必元
朝代：明

地与三山通，兹岩乃一隙。中多羽化人，遗此蝉蜕迹。
虞部公挽章四首
作者：欧必元
朝代：明

逍遥八十丈人翁，东观谈经擅汉宫。自昔迂狂辞水部，遂令疏懒绝山公。广陵涛涌声犹壮，廷尉罗张客尽空。一代风云虽遇合，遗书犹在茂陵中。贤哉祖帐出都门，赐老宁忘圣主恩。白雪调高名已重，青山家在道逾尊。窗临曲水群鸥散，花落蘧园独鹤翻。文藻江山今寂寞，千秋屈宋竟谁论。寻仙历下已凋零，江左风流事杳冥。粤失秘书琴已绝，家亡虞部不堪听。楼虚万卷非生白，业在千秋有杀青。鞭弭旧游看顿尽，中原唯望少微星。衣冠同出杜陵庐，文济年来礼法疏。未有赋才称矍铄，敢劳名姓代吹嘘。书藏客自归金穴，丹熟人能步玉虚。已向风尘谙幻迹，山阳何必泪沾裾。
虞部公挽章四首·其一
作者：欧必元
朝代：明

逍遥八十丈人翁，东观谈经擅汉宫。自昔迂狂辞水部，遂令疏懒绝山公。广陵涛涌声犹壮，廷尉罗张客尽空。一代风云虽遇合，遗书犹在茂陵中。
虞部公挽章四首·其三
作者：欧必元
朝代：明

寻仙历下已凋零，江左风流事杳冥。粤失秘书琴已绝，家亡虞部不堪听。楼虚万卷非生白，业在千秋有杀青。鞭弭旧游看顿尽，中原唯望少微星。
虞部公挽章四首·其二
作者：欧必元
朝代：明

贤哉祖帐出都门，赐老宁忘圣主恩。白雪调高名已重，青山家在道逾尊。窗临曲水群鸥散，花落蘧园独鹤翻。文藻江山今寂寞，千秋屈宋竟谁论。
虞部公挽章四首·其四
作者：欧必元
朝代：明

衣冠同出杜陵庐，文济年来礼法疏。未有赋才称矍铄，敢劳名姓代吹嘘。书藏客自归金穴，丹熟人能步玉虚。已向风尘谙幻迹，山阳何必泪沾裾。
虹冈社赏梅
作者：欧必元
朝代：明

千树梅花绕郭开，一时词客并登台。初疑舞雪罗浮过，更似凌波洛浦回。清婉未听愁里笛，芳菲独入掌中杯。白虹山下年年赋，尚忆吾家水部才。
蚤起三首
作者：欧必元
朝代：明

被酒朝初醒，蒙龙月渐稀。开门何所见，惟有白云飞。昨夜开红槿，今朝听杜鹃。落花频有改，啼鸟自年年。晓起但焚香，烹茶更扫石。俗家应不来，琴书吾自适。
蚤起三首·其一
作者：欧必元
朝代：明

被酒朝初醒，蒙龙月渐稀。开门何所见，惟有白云飞。
蚤起三首·其三
作者：欧必元
朝代：明

晓起但焚香，烹茶更扫石。俗家应不来，琴书吾自适。
蚤起三首·其二
作者：欧必元
朝代：明

昨夜开红槿，今朝听杜鹃。落花频有改，啼鸟自年年。
蝴蝶洞
作者：欧必元
朝代：明

蝴蝶自蘧蘧，群飞集仙洞。衣化是何年，揽却游仙梦。
袁大参招饮志局兼呈郭王二光禄
作者：欧必元
朝代：明

新秋凉气入郊墟，梵室清高暑渐除。河朔似追袁绍饮，龙门谁擅马迁书。若穷委宛谈应折，论到词坛席尽虚。操笔自应惭附骥，校雠今日更何如。
西龙潭
作者：欧必元
朝代：明

寒云起蛰龙，喷荡空岩里。谁知大地泉，化作苍生雨。
见日庵
作者：欧必元
朝代：明

罗浮山与天门通，若木之西扶桑东。赤轮飙驾出海上，须臾普照大地红。照见楼台如蜃起，咸池浴罢趋濛汜。大千世界有无间，电光明灭俱如此。此庵恍与飞云齐，俯视山河万象低。耸身直上云霄去，空中咿喔闻天鸡。
观源洞
作者：欧必元
朝代：明

洞中有清水，流不到人间。洗药供杯酌，丹成见大还。
讯唐寅仲先生病起
作者：欧必元
朝代：明

不到青门久，闻君善闭关。病非销白发，贫为买青山。溪静花丛发，林深鸟自闲。玄言酬永日，忘却数来还。
讯李伯襄病二首
作者：欧必元
朝代：明

西风萧瑟茂陵居，十载怜君著子虚。见说临邛新得士，文园那复病相如。蒹葭秋色待挥毫，十里怀人梦独劳。不是新诗摇病骨，为君那赋广陵涛。
讯李伯襄病二首·其一
作者：欧必元
朝代：明

西风萧瑟茂陵居，十载怜君著子虚。见说临邛新得士，文园那复病相如。
讯李伯襄病二首·其二
作者：欧必元
朝代：明

蒹葭秋色待挥毫，十里怀人梦独劳。不是新诗摇病骨，为君那赋广陵涛。
访冯氏诸子白鹿社
作者：欧必元
朝代：明

片帆风紧到溪头，十载重来访旧游。入社自应同靖节，回船吾敢学王猷。开林海畔闻涛响，编石岩前作径幽。折鹿未须誇胜事，与君聊醉菊花秋。
访李伯熙西台归舟将发辱其诸从追饯浴日亭
作者：欧必元
朝代：明

看山聊自访田家，旧好情深兴未涯。留客一尊倾竹叶，动人千树是梅花。烟迷雁字沉沧海，日落渔歌喧晚沙。醉后不知行与住，霏微风雨送归槎。
访藤县王明府隐居
作者：欧必元
朝代：明

沧洲别几日，白发遂成翁。剩有烟霞癖，因高彭泽风。开园依郭北，种菊傍篱东。为爱门前水，藤江一棹通。
访陈贵玄有赠
作者：欧必元
朝代：明

美人别我三冬后，相思长在三山口。风雨凄凉夜不眠，竹箪藤床今在否。兴来径汎剡溪船，何惜肝肠为君剖。相过如不尽襟期，何用相思叹别离。剧语关心应莫问，古来得意几相知。我今已来君不去，别柳离花满江洳。男儿事足用三冬，万里云霄在骞举。人生少年安得常，欲行不行空断肠。桂棹榜歌何处发，一天明月共苍苍。
读冯稚谟游武夷诗
作者：欧必元
朝代：明

万里东游紫气寒，杖藜随地足盘桓。幔亭云护曾孙宴，石灶金成羽客丹。吸露一杯分上茗，悬崖千丈挂飞湍。归来莫浪誇新句，社事飘零不忍看。
读家虞部罗浮碑铭有感
作者：欧必元
朝代：明

万仞丹梯试一登，丰碑遗碣尚崚嶒。官缘水部留词翰，墨副名山有代兴。挥泪尚思镵记否，游仙今入梦魂曾。欲追谢傅宣城会，路隔瑶台愧未能。
读陶靖节集
作者：欧必元
朝代：明

陶公辞彭泽，长歌归去来。罄折岂足惜，而以事东篱。閒居交游绝，徒咏九日诗。菊开思美酒，三径望白衣。不爱春华好，宁守岁寒姿。岂为曲蘖癖，兴至且尽卮。深衷洞玄妙，宁期后世知。
谒侍御冯公祠祠旁有宝月台
作者：欧必元
朝代：明

大地临孤岛，高台俯七星。城连溪上寺，云覆水中亭。京兆家犹旧，甘棠树尚青。口碑与禅颂，应共勒峰铭。
谒侍御刘公祠
作者：欧必元
朝代：明

莫以怀沙吊屈原，当时谁共叩天阍。无论未死明臣节，纵是投荒亦主恩。一疏回天留壮气，千秋伏臈荐忠魂。西风不返辽阳鹤，暮云愁听岭外猿。世有勋名饶国恤，官仍清白见贤昆。江兰欲采无由赋，怅望湘潭不可言。
谒六祖禅师
作者：欧必元
朝代：明

久坐但参禅，风幡任往年。欲知不二法，别自有三天。慧火乾坤尽，皈心海月悬。西来无所事，何用七灯传。
谒叶太保墓
作者：欧必元
朝代：明

新冢累累傍郭阴，松楸湖上郁森森。生前已拼封侯骨，死后谁怜报国心。纪传自知惭马史，经游时或助龙吟。功臣敢谓恩波浅，落日澄潭烟水深。
谒吴东湖先生墓
作者：欧必元
朝代：明

欲访先臣墓，言停桂水桡。勋名高八座，敡历事三朝。有客来歌树，无人禁采樵。九原如可作，魂断侍中貂。
谒葛稚川先生祠
作者：欧必元
朝代：明

曾谒朱明白石天，丹砂遗灶尚依然。非关采药求金汞，那得乘风到玉田。葬后衣冠留往日，岩前碑碣是何年。若论冲举寻常事，请读君家抱朴篇。
谒韩襄毅公祠
作者：欧必元
朝代：明

一径斜通鸟道悬，荒祠零落倚山颠。试听蛮部歌铙曲，犹似中丞凯奏年。江上暮迷千叠嶂，城头晓散万家烟。可堪乐土陬隅吏，不为羹墙表昔贤。
谢刺史七十一初度
作者：欧必元
朝代：明

君不见万石君家相济美，齐鲁诸儒无所比。又不见德公隐鹿门，有子勋名世代存。刺史悬车三十载，宁教五马家风在。谢阶玉树倚庭芳，凤毛奋迹胜昭代。迩来张乐宴洞庭，九转还丹次第成。盘间千宝蟠桃熟，海涌三山菡萏青。贱子诗成浮大白，为君群致谪仙客。朝拜崆峒广成子，暮揖朱明浮丘伯。
谭大行册封周府便道归五羊为封公寿事竣还朝移尊见过言别
作者：欧必元
朝代：明

画舸朱帘粤水傍，一尊愁别绾垂杨。去裁少室三花颂，归上罗浮万寿觞。自昔分桐知帝冑，可堪脩竹赋梁王。更携尊俎寻荒径，万里星楂未尽觞。
赋得掌上珠赠黎缜之举子
作者：欧必元
朝代：明

南海何来产夜光，木难火树齐相当。蕊宫朗映珊瑚色，金阙银台气郁苍。自接仙郎掌上舞，四筵宾客争环睹。盘中错落满星辰，风雨云霄能步武。望来灿烂五神州，清庙明堂冠上头。为问连城推十五，何如合璧报隋侯。
赋得泉声咽危石
作者：欧必元
朝代：明

叠嶂望方平，江流势欲倾。悬崖一片立，长日万山鸣。落叶催风急，挥弦待月明。禅心与客意，对此共澄清。
赋所见
作者：欧必元
朝代：明

岁晚阴阳苦自催，黄花开遍白花开。千枝烂熳俱无色，独爱凌霜野树梅。
赠刘京兆元声其先公以名御史直谏忤旨戍浔阳而卒
作者：欧必元
朝代：明

京兆原乘使者骢，霜威人道似先公。官怜嵇绍名俱起，谊比王褒事不同。幸有枌榆过畏垒，肯将勋业薄扶风。西来欲作怀湘赋，落日逢君感慨中。
赠刘季德
作者：欧必元
朝代：明

季德才华谁与敌，季德才华不可敌。弱冠登坛策高足，遂令后进无颜色。追思此道若晨星，孝庙初闻大雅声。经纶草昧推何李，中兴七子更峥嵘。岭海才人梁公实，词坛鞭弭应无匹。造化从来亦妒人，吁嗟神物难再得。乘驾同登有秘书，吾家虞部为先驱。一时文藻中原盛，家握昆山户抱珠。千钧难以一发引，宇宙寥寥吾道汶。刘君崛起绝尘才，星奔电逐看他奋。传家自有凤凰毛，兄弟才华盖世豪。南海衣冠日以盛，笑谈意气凌云高。游观况有山水癖，杖屦罗浮曾阅历。泛舟更问武夷君，是处留题多妙迹。词赋归来已杀青，词名藉藉动公卿。清庙遗音君可振，世上儿子徒营营。生也承家非裘冶，浮名澹澹何为者。薄奉櫜鞭喜遇君，迩来得共东林社。丈夫会合自有时，此物人间罕与知。同调如君交不浅，聊将流水问钟期。浩荡长歌歌一首，问君能报相思否。
赠张羽人
作者：欧必元
朝代：明

知子有道气，十年住兹山。鹤影花阴舞，松门日上关。青童供点墨，丹砂驻颓颜。坐对青溪水，玄谈忘去还。
赠明府方公
作者：欧必元
朝代：明

射策兰台日，题名棘寺年。公车除牍下，墨绶异方传。保障谁堪得，弦歌君自先。弹奏野雉听，开閤县花然。推案奸争吐，操斤剧自剸。买牛因解剑，饮马旧投钱。治行青云冠，才华白雪篇。人家禾稻足，公事酒杯偏。题壁虚明主，徵书望大贤。乾坤容吏傲，日月比心悬。名在公卿外，身犹簿尉前。太丘曾作长，王令更为仙。过客宁歌凤，门生乃献鳣。不才空伏枥，宁敢望中涓。抱璧嗟三刖，怀恩似二天。拙于贫贱共，狂得古今怜。未倒中郎屣，何通太尉笺。风云应自合，沟壑岂终焉。蕙草思香佩，蟠桃荐别筵。郎官星并曜，紫气斗常连。主圣思臣直，时危借令贤。他时青琐梦，白笔扫风烟。
赠番禺陈令公
作者：欧必元
朝代：明

贲禺亦瘴乡，海气接扶桑。令已飞双舄，人今跨五羊。辛盘调玉露，火树杂珠光。共听弦歌遍，春来或下堂。
赠瞿睿夫
作者：欧必元
朝代：明

先生海内文章伯，奔雷驱电争霹雳。胸次能包震旦图，意气兼吞云梦泽。权衡万古有低昂，鞭笞四海咸辟易。高名一日满中州，贞心傲骨凌千秋。腹中嗜古过玄晏，架上藏书胜邺侯。挥毫万纸俱立尽，白璧黄金莫与酬。手持三尺莲花铁，谭笑当年霏玉雪。大鹏虽已徙南溟，羞向侯门事干谒。白眼能空世上人，肮脏何堪嚼水蘖。徒教薄命妒娥眉，道旁豺虎相撑持。青天乍失白日暗，魑魅纷腾蛟蜮欺。往欲叩阍阍者怒，长谣空自叹孤儿。短褐萧萧发覆额，报仇欲作吴宫客。文章忠孝两无伦，上书乞米长安陌。酸鼻徒惊俗吏筵，石父沉冤宁与白。交因东海屠先生，感激情深气大横。解剑欲将酬刺士，报书聊为讼公卿。吴狱邹阳初见释，皂帽藤冠入楚行。楚中往事数屈宋，离骚留与词人诵。江芷蘼芜荐异香，渔父江潭相伯仲。潇湘秋月笼轻烟，领取扁舟湘浦弄。自从著作掩柴扉，众人欲杀怜者稀。未能东海来求药，暂向西山学采薇。韬光埋照名宁灭，玉折兰凋事已非。近日探奇趋百粤，委宛还堪穷禹穴。闭户研精订杀青，溽暑炎方增病骨。门下虽多问字俦，座上宁堪容俗客。嗟余本是泥涂人，壮岁差能悟斲轮。意气相逢肝胆立，平生不作侯门宾。藤杖竹冠怀半刺，自述通家两世亲。小子谬承尊上座，片语因君遂许可。执辔何当下市门，千秋高谊归虚左。定交倾盖已忘年，应酬沓遝何为者。自昔高谈席上珍，道在龙蛇各冇神。宇宙虽宽双眼在，英雄岂作蓬蒿伦。顾我从旁觉形秽，么么之言何足陈。
赠莆中方伯谏
作者：欧必元
朝代：明

相逢湖海士，把臂竹林欢。驹自称千里，人今羡二难。已能诗里史，犹作画中看。寥落风尘意，朱弦总未弹。
赠西山邓将军二首
作者：欧必元
朝代：明

鲸鲵新镇伏波军，海上楼船拥似云。片檄营中能破贼，书生何用更谭文。细柳南来久驻师，海波谁识汉旌旗。穴中狐兔无三窟，阁上麒麟肯后时。
赠西山邓将军二首·其一
作者：欧必元
朝代：明

鲸鲵新镇伏波军，海上楼船拥似云。片檄营中能破贼，书生何用更谭文。
赠西山邓将军二首·其二
作者：欧必元
朝代：明

细柳南来久驻师，海波谁识汉旌旗。穴中狐兔无三窟，阁上麒麟肯后时。
赠赵丕振
作者：欧必元
朝代：明

仲子元吾友，挥毫世所奇。似兹名下士，能作画中诗。意气看无匹，风云会有期。莫须嗟俗态，吾道贵希知。
赠高州文学黄尊元
作者：欧必元
朝代：明

海国题诗寄雁群，双飞春断不堪闻。怀中纨扇思江夏，望里毡堂忆广文。潘岭药从千岁鍊，浔阳源自九江分。诸生门下多玄草，寂寞谁堪儗子云。
赵侯则苏经佐梁羲年何子玉苏平仲见过草堂分得豪字迟黄元生昆玉不至
作者：欧必元
朝代：明

翛然秋色满江皋，开径邀宾岂惮劳。天地一丘容喻马，风尘万事付持螯。尊前倚剑神偏壮，酒后分题语自豪。见说风流虚二仲，可无高咏及蓬蒿。
赵北流招饮会灵台
作者：欧必元
朝代：明

岩壑阴森雨乍停，瑶池清宴聚仙灵。炉开似火丹初熟，盘出如瓜枣尚青。凫鸟暂从天外度，鸾笙时向月中听。砂求勾漏君为主，愿乞真藏大洞经。
达磨石
作者：欧必元
朝代：明

独立俯群峰，千秋不改色。何似少林师，千年面一壁。
过梅花村
作者：欧必元
朝代：明

数家村寂寞，一水流潺潺。梅树虽犹在，幽香不可攀。素衣遗玉女，白鹤过缑山。傥入师雄梦，空中闻佩环。
过湛改孺宅夜谈
作者：欧必元
朝代：明

闻道玄成多相泽，箕裘四世业逾新。名家自产诸龙种，后乘宁骖八骏尘。谈以纵横销烛短，身经贫贱识情亲。年来万事捐都尽，独有时名未谢人。
过端州访袁都护赠以诗
作者：欧必元
朝代：明

幕府临江旧镇西，袁郎风度几人齐。笛声何处闻牛渚，高调犹疑似武溪。习习谷风杨柳陌，山山茅雨鹧鸪啼。扁舟小住崧台畔，暂为同心试杖藜。
送何郡丞伟父需次都下
作者：欧必元
朝代：明

一尊江上送薰风，跃马看君入汉宫。两郡勋名铜柱外，四门经术御屏中。人缘去后思何武，帝谓当朝忆次公。若向词坛窥制作，登高谁似大夫雄。
送侍御李公还台三首
作者：欧必元
朝代：明

乘骢御史自名家，揽辔风流海内誇。去后甘棠遗五穗，向来琼树有三花。金茎秀擢盘中露，铜柱烟笼海上槎。疏草定知归日奏，一时貂珥尽京华。满目风云趁羽翰，兰台新命入长安。碧鸡久有滇南颂，金马犹同汉代看。白简自清狐菟窟，乌台还见柏霜寒。鲰生敢拟舆人颂，幸接龙门百代欢。法星元自傍三台，执宪今分柱下台。周礼职方天外尽，越裳归贡日边来。吹嘘漫辱兼金赐，授简惭非校乘才。汉主捐租如有诏，遥知东阁□□开。
送侍御李公还台三首·其一
作者：欧必元
朝代：明

乘骢御史自名家，揽辔风流海内誇。去后甘棠遗五穗，向来琼树有三花。金茎秀擢盘中露，铜柱烟笼海上槎。疏草定知归日奏，一时貂珥尽京华。
送侍御李公还台三首·其三
作者：欧必元
朝代：明

法星元自傍三台，执宪今分柱下台。周礼职方天外尽，越裳归贡日边来。吹嘘漫辱兼金赐，授简惭非校乘才。汉主捐租如有诏，遥知东阁□□开。
送侍御李公还台三首·其二
作者：欧必元
朝代：明

满目风云趁羽翰，兰台新命入长安。碧鸡久有滇南颂，金马犹同汉代看。白简自清狐菟窟，乌台还见柏霜寒。鲰生敢拟舆人颂，幸接龙门百代欢。
送傅贞甫西游
作者：欧必元
朝代：明

江亭送客酒盈尊，江山秋风木叶翻。三百滩头看夜月，万重山色送啼猿。求丹不问千年汞，作赋能销二女魂。花底青丝游骑遍，河阳栽后几株存。
送傅贞甫随任苍梧十四韵
作者：欧必元
朝代：明

送君南浦上，离思不堪听。秣马途方戒，骊驹唱欲停。春流涨江峡，细雨湿扬舲。烟是千家暝，峰疑九处青。断肠销泪竹，鼓瑟怨湘灵。化俗思题柱，移山好勒铭。青橦裁女服，绿发趁沙汀。月澹江笼雾，天高夜聚星。家怀羊是石，诗学鲤趋庭。鲁国中牟宰，苍梧左氏经。鸿飞遵北渚，鹏运徙南溟。万里空抟角，千秋尚典刑。但知愁异域，不必叹飘零。今夜尊前酒，应无有独醒。
送傅逊之先生宰容县
作者：欧必元
朝代：明

翩翩傅毅自名家，三仕犹乘八桂楂。抛却广文新苜蓿，种多潘令旧桃花。山童入市供絺葛，溪女临流浣缝纱。安得与君从吏隐，更寻勾漏觅丹砂。
送兵宪任公入贺
作者：欧必元
朝代：明

执宪秋霜旧建牙，罗浮春色绝堪誇。侍臣草奏千秋录，使者仍乘八月槎。已有旌旗开幕府，即看词赋满京华。柏梁新宴何须羡，玉露金茎在汉家。
送刘季德应选北上十二首
作者：欧必元
朝代：明

建安才子旧知名，日日西园载酒情。试问当年争授简，座中谁不让刘桢。自昔云霄典石渠，家传中叠业宁虚。青春彩笔君殊健，不特扶风续汉书。诸子虹冈结隐沦，东林社事岁时新。一从书剑游燕去，尚忆茱萸故国人。玉女能歌雉子斑，三城佳丽美红颜。朝朝乞醉君家酒，尽日高眠昼掩关。刘家兄弟雅临池，况及朱郎并驾时。片字直将南海贵，何人能复道羲之。流水高山总有情，君家夙擅刺桐声。凭挥一曲离鸾操，奏入南薰答圣明。自折长条绾别离，西风瑟瑟雨如丝。永丰坊里千条绿，不及河桥赠一枝。汉家宾客满容台，作者千秋大雅开。露表金茎承宴后，至今犹颂柏梁才。龙泉三尺赠夫君，向日雌雄尚未分。自是别离关气象，醉来休讶七星文。昭王台畔朔风高，万马鸣雕夜夜号。是处向多游侠客，岂堪重赠吕虔刀。浪说吹嘘送上天，丈夫元不受人怜。纵无狗监能知己，岂有相如赋不传。与君相见即相亲，肝胆千秋此具陈。莫说知希还我贵，即看谁是眼中人。
送刘季德应选北上十二首·其一
作者：欧必元
朝代：明

建安才子旧知名，日日西园载酒情。试问当年争授简，座中谁不让刘桢。
送刘季德应选北上十二首·其七
作者：欧必元
朝代：明

自折长条绾别离，西风瑟瑟雨如丝。永丰坊里千条绿，不及河桥赠一枝。
送刘季德应选北上十二首·其三
作者：欧必元
朝代：明

诸子虹冈结隐沦，东林社事岁时新。一从书剑游燕去，尚忆茱萸故国人。
送刘季德应选北上十二首·其九
作者：欧必元
朝代：明

龙泉三尺赠夫君，向日雌雄尚未分。自是别离关气象，醉来休讶七星文。
送刘季德应选北上十二首·其二
作者：欧必元
朝代：明

自昔云霄典石渠，家传中叠业宁虚。青春彩笔君殊健，不特扶风续汉书。
送刘季德应选北上十二首·其五
作者：欧必元
朝代：明

刘家兄弟雅临池，况及朱郎并驾时。片字直将南海贵，何人能复道羲之。
送刘季德应选北上十二首·其八
作者：欧必元
朝代：明

汉家宾客满容台，作者千秋大雅开。露表金茎承宴后，至今犹颂柏梁才。
送刘季德应选北上十二首·其六
作者：欧必元
朝代：明

流水高山总有情，君家夙擅刺桐声。凭挥一曲离鸾操，奏入南薰答圣明。
送刘季德应选北上十二首·其十
作者：欧必元
朝代：明

昭王台畔朔风高，万马鸣雕夜夜号。是处向多游侠客，岂堪重赠吕虔刀。
送刘季德应选北上十二首·其十一
作者：欧必元
朝代：明

浪说吹嘘送上天，丈夫元不受人怜。纵无狗监能知己，岂有相如赋不传。
送刘季德应选北上十二首·其十二
作者：欧必元
朝代：明

与君相见即相亲，肝胆千秋此具陈。莫说知希还我贵，即看谁是眼中人。
送刘季德应选北上十二首·其四
作者：欧必元
朝代：明

玉女能歌雉子斑，三城佳丽美红颜。朝朝乞醉君家酒，尽日高眠昼掩关。
送刘道子游闽兼赴其仲兄文学署中
作者：欧必元
朝代：明

俯仰百年内，聚散成蕉鹿。功名富贵等浮云，株守蓬门亦碌碌。君不见李太白在咸阳，朝朝醉卧美人床。又不见西京太史公，东趋禹穴北崆峒。人生快意情非一，有酒可饮山可陟。醉来拔剑起放歌，顿令山岳增颜色。刘生岁杪理巾车，别我明朝将安之。见道七闽山水好，担囊东去采仙芝。丈夫悬弧志四海，何必乡关恋别离。览胜书奇凭丝笔，倚马万言可立得。抽思似涌大江涛，庾也清新鲍俊逸。到时共对梅萼春，苜蓿斋头酒百巡。挥弦试鼓高山调，风尘落落少知音。以君意气薄苍灏，何处逢人不倾倒。一言得意当千金，大醉宁知天地老。只今世事日已非，如君肮脏古所稀。小子嘐嘐雅慕古，生平不与世人期。斗酒逢君醉自足，狂言浪笑露肝腹。兹行不作别离看，为君翻赋游闽曲。
送别何龙友
作者：欧必元
朝代：明

艳艳江上华，郁郁园中草。垂垂杨柳丝，睆睆鸣春鸟。容华不可常，但恐秋露早。物理匪所欢，人宁誇美好。聚散自有期，麋鹿应难保。与子为弟兄，高衢各振藻。徘徊四海间，谁能喻怀抱。努力爱良时，忧心令人老。嘉会在千秋，荣名乃至宝。勖哉同心人，别离勿复道。
送别傅贞甫纯甫二首
作者：欧必元
朝代：明

素秋何萧萧，北风吹野草。四壁寒蛩鸣，窗前明月皎。明月尚在床，游子怀远道。晨起视众星，临岐苦别早。为乐当及时，颜容易凋老。黄鹄求双飞，千里鸣其匹。胡马厉北风，踯躅悲相失。何况同心人，分飞各南北。携酒上河梁，纵饮无颜色。行矣此二子，勖哉崇明德。
送别傅贞甫纯甫二首·其一
作者：欧必元
朝代：明

素秋何萧萧，北风吹野草。四壁寒蛩鸣，窗前明月皎。明月尚在床，游子怀远道。晨起视众星，临岐苦别早。为乐当及时，颜容易凋老。
送别傅贞甫纯甫二首·其二
作者：欧必元
朝代：明

黄鹄求双飞，千里鸣其匹。胡马厉北风，踯躅悲相失。何况同心人，分飞各南北。携酒上河梁，纵饮无颜色。行矣此二子，勖哉崇明德。
送卢元明入试春官
作者：欧必元
朝代：明

十年莲社共飘蓬，一奏凌云便国工。珠自出疆无大小，剑因同匣辨雌雄。尊中别路尉陀馆，雪里谈天碣石宫。闻道帝庭誇羽猎，汉家新赋有河东。
送叶海丰春卿入觐
作者：欧必元
朝代：明

如云计吏满神京，美尔聊为献纳行。伯乐自增奇马价，叶公宁好画龙名。罗浮秋好供书帙，庾岭云深拥旆旌。青琐近来封事歇，不知何以答承明。
送吴君宠还武夷
作者：欧必元
朝代：明

天涯踪迹几浮沉，谁动刀头故国心。邺下共推吴质赋，风前曾听伯牙琴。菱歌罢处移归舫，荔子丹时醉绿阴。欲寄相思无雁足，石床云拥幔亭深。
送吴迪思丈
作者：欧必元
朝代：明

閒居茆屋寄江滨，五月垂杨色尚新。愁听一声何处笛，关山犹有别离人。
送吴迪思丈游燕
作者：欧必元
朝代：明

送君万里客长安，立马津头夜气寒。观乐独堪推季札，弹歌应不问冯驩。燕山剑气风前壮，庾岭梅花雪后看。别去莫沾儿女泪，故园春雁慰加餐。
送周佥宪老师入贺
作者：欧必元
朝代：明

宪府新临百粤间，遥瞻北斗望龙颜。谈经自渡迷津筏，倡道能开造士关。文学久收盐铁议，使臣应入鹭鸳班。不将金鉴千秋上，那得仙槎八月还。浩荡恩波涵北海，郁葱王气满西山。朝回日映仙人掌，玉露传杯许次颁。
送周叔夜还金陵
作者：欧必元
朝代：明

江天初熟荔枝红，底事游人速去踪。组舫莫非随谢尚，草堂应不讶周颙。乌衣巷口斜阳燕，牛首山前半夜钟。风物旧京饶胜槩，一尊何日更相从。
送岭西兵宪李公参藩豫章十二韵
作者：欧必元
朝代：明

萟苑推先达，名家擅八闽。汉庭曾射策，兰署久容身。重寄绥南服，权分宪海滨。霜威行部肃，雨泽沥岩新。宪命兼藩命，词臣作岳臣。星分三楚地，旆指五湖春。立就诗千首，能挥酒一均。题名工翰墨，石刻斗嶙峋。宾从庾开府，风流贺季真。儿童迎竹马，父老待征轮。赐履薇垣省，鸣珂帝座宸。召归应四岳，调燮任垂绅。
送幻上人
作者：欧必元
朝代：明

竹里溪头隐数家，何来门巷有三车。太常似嗜斋中酒，天女疑分雨后花。香钵清烟供施饭，石炉烹水荐新茶。休从人代论离合，一苇期君泛海涯。
送张子远还新安
作者：欧必元
朝代：明

负笈从师入粤年，忆归初上汎湖船。乡心已折刀头约，别思仍同海月悬。倡道久知尊马帐，发硎初自出龙泉。桓谭新论何时就，已自人间授太玄。
送张端孟之官茂名
作者：欧必元
朝代：明

曾题纨扇寄相思，闻尔双凫集凤池。江左司空元博物，河阳仙令雅能诗。山围古郭听猿夜，秋入荒郊省敛时。莫以才名誇治行，延陵犹有大夫祠。
送张进士汝尚自戍所还金陵
作者：欧必元
朝代：明

出郊荒草雪缤纷，摇落那堪又送君。谩说张骞能奉使，可知王粲赋从军。秦淮细逐归舟水，茅洞时侵结屋云。岁暮莫吹江上笛，梅花飘乱不堪闻。
送族伯原澹之苍梧兼寄林司理傅明府
作者：欧必元
朝代：明

扁舟溯漓水，踪迹若神仙。不比陈书记，言寻葛稚川。江豚吹夜浪，暮雨听鸣蝉。倘遇留欢客，应成怀远篇。
送昭德叔之义安
作者：欧必元
朝代：明

吾家叔子真可怜，昔日担囊曾入燕。浮云过眼应无定，回首栖迟已十年。赋作长杨虽已就，献无狗监终难奏。肮脏非谐世俗人，闭户索居徒自守。独有必元雅好奇，竹下同游数论诗。吾叔先倡余亦和，诗成一咏酒一卮。徉狂不减晋诸阮，风流何异东山时。迩来顾我亦贫贱，念彼君深国士知。文章愧我未逢世，谬赏如君不见嗤。知己一人堪自足，何必纷纷与世期。丈夫立志在不朽，富贵荣华安所为。株守衡门徒自失，桑弧悬矢任君之。君今著就远游赋，迟迟于我将安随。扁舟散发欲何迈，罗浮东望采仙芝。临岐把酒远相送，霏霏江南洒如丝。斜帆渡口杳无极，君不见时伤别离。他宵相望复相忆，寸心同逐罗浮陂。山中倘遇安期药，消息蚤寄寒梅枝。
送昭德叔之庐州兼致蒙维易简兄弟
作者：欧必元
朝代：明

杯酒春风送别航，片驱东引绣溪长。八公山上谁歌桂，五石城边已化羊。浪迹自缘司马壮，沉酣虚拟步兵狂。居然双翼垂天起，无复云间数雁行。
送李仲伟游金陵
作者：欧必元
朝代：明

青枫白露正萋萋，水绿花明送马蹄。赠汝并遗青玉案，傍人休唱白铜鞮。渡头桃叶心应折，匣里芙蓉手自携。南陌风尘饶侠少，相逢应共醉如泥。
送杜晋夫游勾漏
作者：欧必元
朝代：明

二月桃花舒小红，一尊聊饯粤台东。已知逃市非梅福，无奈寻仙待葛洪。何处春光云雾里，望来山色画图中。綵毫能志西游胜，白石高题第几峰。
送林叔宝还鲤湖
作者：欧必元
朝代：明

寄居东郭寺，颇似著潜夫。旅病怜鸡骨，乡心梦鲤湖。风尘疑后会，霜雪满前途。若问人天果，能参半偈无。
送林少府从周之任句容
作者：欧必元
朝代：明

秣陵从宦地，少府讼庭閒。跃马新林浦，寻仙句曲山。云连三竺外，人在六朝间。何日乘风去，茅君同往还。
送梁体照入试春宫三首
作者：欧必元
朝代：明

年来曾共赋凌云，同学俄惊世路分。不是新知逢狗监，汉庭谁颂子虚文。苍虬紫气动星辰，谁辩雌雄匣里新。神物有期终自合，一时雷雨满延津。五色云中龙驾彩，九重宫里凤谐鸣。虞庭并奏钧天调，犹待筼篪作和声。
送梁体照入试春宫三首·其一
作者：欧必元
朝代：明

年来曾共赋凌云，同学俄惊世路分。不是新知逢狗监，汉庭谁颂子虚文。
送梁体照入试春宫三首·其三
作者：欧必元
朝代：明

五色云中龙驾彩，九重宫里凤谐鸣。虞庭并奏钧天调，犹待筼篪作和声。
送梁体照入试春宫三首·其二
作者：欧必元
朝代：明

苍虬紫气动星辰，谁辩雌雄匣里新。神物有期终自合，一时雷雨满延津。
送梁山人元珍游武夷二首
作者：欧必元
朝代：明

雅游曾遍七闽中，此地由来有寓公。归櫜莫将疑陆贾，僦庑谁更问梁鸿。茶枪熟处流霞椀，荔子丹时湿蕊宫。见说乘秋帆羽急，期君沽酒话江东。潮生风急海门秋，尊酒那堪绾别愁。白眼乍为交臂失，青山谁共比肩游。蒸霞远结千层气，瀑布斜分九曲流。玉女峰前如拾草，可能飞梦记刀头。
送梁山人元珍游武夷二首·其一
作者：欧必元
朝代：明

雅游曾遍七闽中，此地由来有寓公。归櫜莫将疑陆贾，僦庑谁更问梁鸿。茶枪熟处流霞椀，荔子丹时湿蕊宫。见说乘秋帆羽急，期君沽酒话江东。
送梁山人元珍游武夷二首·其一
作者：欧必元
朝代：明
体裁：七言律诗

雅游曾遍七闽中，此地由来有寓公。归櫜莫将疑陆贾，僦庑谁更问梁鸿。茶枪熟处流霞碗，荔子丹时湿蕊宫。见说乘秋帆羽急，期君沽酒话江东。
送梁山人元珍游武夷二首·其二
作者：欧必元
朝代：明

潮生风急海门秋，尊酒那堪绾别愁。白眼乍为交臂失，青山谁共比肩游。蒸霞远结千层气，瀑布斜分九曲流。玉女峰前如拾草，可能飞梦记刀头。
送梁进士器圃出宰景陵
作者：欧必元
朝代：明

才子新为令，承恩出沔州。波翻湖上月，气结蜃中楼。自和阳春曲，将无赤壁游。所欣循吏泽，风俗未全偷。
送樊山人还豫章
作者：欧必元
朝代：明

闻君一榻系南州，久客还家尽白头。兴在山阴能访戴，人非荆士亦依刘。逢时纵有长桑术，住世真如汎海舟。自笑逃名增傲骨，可堪重为说封侯。
送潘光禄子朋使汴还朝二首
作者：欧必元
朝代：明

主恩偏宠汉臣才，奉使行看拥传回。入洛潘安名并美，游梁枚乘赋应裁。逍遥立尽嵩山雪，折赠心悬庾岭梅。若向都门论鞭弭，黄金谁为筑燕台。岳色罗浮旧有名，牂牁长绕粤王城。交南莫羡充庭贡，合浦犹悬夜月明。未定杀青他雨事，空深浮白此时情。临岐最畏闻江笛，一曲关山何处声。
送潘光禄子朋使汴还朝二首·其一
作者：欧必元
朝代：明

主恩偏宠汉臣才，奉使行看拥传回。入洛潘安名并美，游梁枚乘赋应裁。逍遥立尽嵩山雪，折赠心悬庾岭梅。若向都门论鞭弭，黄金谁为筑燕台。
送潘光禄子朋使汴还朝二首·其二
作者：欧必元
朝代：明

岳色罗浮旧有名，牂牁长绕粤王城。交南莫羡充庭贡，合浦犹悬夜月明。未定杀青他雨事，空深浮白此时情。临岐最畏闻江笛，一曲关山何处声。
送潘太学子朋北上二首
作者：欧必元
朝代：明

青青河畔草，灼灼园中枝。朔风疑霜露，繁华难久持。瞻彼垂天干，托根南山陲。囷曲回错节，耻为艳阳姿。朝集晨风鸟，矫吭鸣何悲。修翼摩劲飙，九万以自期。大江日夜流，寒云拥树黑。我有盈尊酒，饮此临岐客。鸿雁翔海南，骅骝趋冀北。念子临当乖，缱绻不能释。君子思运亨，小人常自失。毋以千金躯，轻为时日测。大圣有令谟，努力崇明德。
送潘太学子朋北上二首·其一
作者：欧必元
朝代：明

青青河畔草，灼灼园中枝。朔风疑霜露，繁华难久持。瞻彼垂天干，托根南山陲。囷曲回错节，耻为艳阳姿。朝集晨风鸟，矫吭鸣何悲。修翼摩劲飙，九万以自期。
送潘太学子朋北上二首·其二
作者：欧必元
朝代：明

大江日夜流，寒云拥树黑。我有盈尊酒，饮此临岐客。鸿雁翔海南，骅骝趋冀北。念子临当乖，缱绻不能释。君子思运亨，小人常自失。毋以千金躯，轻为时日测。大圣有令谟，努力崇明德。
送王卫之还吴
作者：欧必元
朝代：明

东吴高士有羊何，竹径茆檐日日过。家望白门看匹练，池临青雀擅笼鹅。情深不论交初浅，会短其如别更多。强欲从君无舴艋，一尊江上唱骊歌。
送王君谟还匡庐
作者：欧必元
朝代：明

即看宪府肃澄清，问寝人趋陆贾城。自是杜周临法座，延年宁让大夫名。上驷中原久擅场，争看气色欲腾骧。未乘天子双龙骏，暂跨仙人五穗羊。瀑布遥瞻五老峰，庐山九叠削芙蓉。向来似识真人宅，半亩烟霞但素封。吹笛江头杨柳枝，曲中一调最相思。无端昨夜西风起，散作谁家送别离。
送王君谟还匡庐·其一
作者：欧必元
朝代：明

即看宪府肃澄清，问寝人趋陆贾城。自是杜周临法座，延年宁让大夫名。
送王君谟还匡庐·其三
作者：欧必元
朝代：明

瀑布遥瞻五老峰，庐山九叠削芙蓉。向来似识真人宅，半亩烟霞但素封。
送王君谟还匡庐·其二
作者：欧必元
朝代：明

上驷中原久擅场，争看气色欲腾骧。未乘天子双龙骏，暂跨仙人五穗羊。
送王君谟还匡庐·其四
作者：欧必元
朝代：明

吹笛江头杨柳枝，曲中一调最相思。无端昨夜西风起，散作谁家送别离。
送王山人德操还姑苏
作者：欧必元
朝代：明

探奇趋石室，有约问罗浮。岂谓寻仙杖，翻成访戴舟。身依行客苦，情为故人留。语及经时别，中年怕远游。花开三月春，柳赠一离人。别听鹧鸪曲，归应麋鹿亲。工诗缘骨瘦，买药益囊贫。倘订游吴约，枫桥愿结邻。
送王山人德操还姑苏·其一
作者：欧必元
朝代：明

探奇趋石室，有约问罗浮。岂谓寻仙杖，翻成访戴舟。身依行客苦，情为故人留。语及经时别，中年怕远游。
送王山人德操还姑苏·其二
作者：欧必元
朝代：明

花开三月春，柳赠一离人。别听鹧鸪曲，归应麋鹿亲。工诗缘骨瘦，买药益囊贫。倘订游吴约，枫桥愿结邻。
送督学陈公参藩晋陵二首
作者：欧必元
朝代：明

旬宣新命出承明，曾是儒宗起大名。周室向来尊讲幄，汉家无事盛谈兵。梅花自绕春申水，玉节高临泰伯城。赐履倘勤明主诏，中兴元自重阿衡。诸侯开幕总临戎，明月閒窥避暑宫。海上兵戈连白塞，中原王气望青葱。留宾自下陈蕃榻，观乐宁忘季子风。况是登高能作赋，词臣今在大江东。
送督学陈公参藩晋陵二首·其一
作者：欧必元
朝代：明

旬宣新命出承明，曾是儒宗起大名。周室向来尊讲幄，汉家无事盛谈兵。梅花自绕春申水，玉节高临泰伯城。赐履倘勤明主诏，中兴元自重阿衡。
送督学陈公参藩晋陵二首·其二
作者：欧必元
朝代：明

诸侯开幕总临戎，明月閒窥避暑宫。海上兵戈连白塞，中原王气望青葱。留宾自下陈蕃榻，观乐宁忘季子风。况是登高能作赋，词臣今在大江东。
送瞿睿夫先生还楚
作者：欧必元
朝代：明

轻舟租舫满江皋，归梦应悬万里劳。别去祇堪遗缟带，穷来偏自恋绨袍。七哀迁客悲吴土，九辨词人续楚骚。天地故教饶落魄，风尘双眼健吾曹。
送社人何龙友入试春官
作者：欧必元
朝代：明

何龙友，真吾友。忆昔赵氏园，与君初握手。我年二十馀，君龄未十九。君发与眉齐，我髯已盈口。同是贤书溢额人，我为龙尾君龙首。乡较年来各冠军，君怀良璧逢时剖。丙午场中听鹿鸣，疋马长安陌上走。我致君书数万言，因附青云垂不朽。蹭蹬寒窗过十年，剩却蓝衫几欲穿。陷贼归来无寸土，一身骨立徒萧然。宗戚乡闾不复顾，云霄旧游谁见怜。感君高谊难为匹，逢人偏把项斯传。朱提浊酒时相继，片言直当九鼎系。摇指悠悠陌上人，友生安得如兄弟。君今砥柱障狂澜，小人非敢私怀惠。北风十月凉飕飕，送君明光去谒帝。东方奏牍盈三千，胪唱乡云居上第。有时选读中秘书，侍咽柏梁多应制。春风陌上马如飞，长安索书循旧例。知君草圣已登坛，笔阵一扫龙蛇势。君不见社中李伯襄，双翼云霄起雁行。诗名已满都人耳，閒来休沐寄江乡。首唱较君输一着，君应接武滩前黄。同时翰苑四五辈，衣冠近独盛炎荒。丈夫致身苦不早，富贵功名如露草。得时须及会风云，人有荣名堪自宝。世间不朽惟其三，虚羡眼前常美好。白日西逝黄河东，倏忽少年成丑老。伸纸挥毫此送君，别离郁郁抒怀抱。河桥有酒且尽欢，莫使朱颜易枯槁。
送胡山人还天台
作者：欧必元
朝代：明

杨柳江头未忍攀，薰风一曲怆离颜。别来珠海愁今雨，望到霞标郎故山。满酌乍疑天酒熟，放歌疑睹翠旓还。他时误入天台路，定有桃花非世间。
送良翰王孙还豫章兼寄孔阳诸宗侯
作者：欧必元
朝代：明

孤剑冯陵已十年，风雷离合各茫然。湖间日月鸿冥回，海上金银蜃气连。刘政未悬中垒阁，张融羞问孝廉船。君家鸿宝谁堪授，愿寄淮南桂树篇。
送良翰王孙还豫章兼寄孔阳诸宗侯
作者：欧必元
朝代：明
体裁：七言律诗

孤剑冯陵已十年，风雷离合各茫然。湖间日月鸿冥迥，海上金银蜃气连。刘政未悬中垒阁，张融羞问孝廉船。君家鸿宝谁堪授，愿寄淮南桂树篇。
送董博士之任南雄
作者：欧必元
朝代：明

夫君沿牒已三年，何意徵书下九天。方朔似增金马粟，郑虔仍冷广文毡。经传六馆诸生后，海涌三山落照前。春色旧都饶綵笔，何人能和两京篇。
送袁伯庸还四明兼讯屠纬真先生
作者：欧必元
朝代：明

东海词人似聚星，闻君千里破沉冥。空传横笛溪边调，安得移舟月下听。留客鹧鸪依岭树，冲寒鸿雁满沙汀。补陀山下他宵过，道我将寻问字亭。
送赵将军督兵思明
作者：欧必元
朝代：明

阃外遥推上将权，牂牁西下拥楼船。未陈塞上屯田议，先颂交南奏凯篇。肘后金符悬日月，崖前铜柱锁蛮烟。明江一带东流水，清浊谁应辨汉年。
送邑令倪老师之任吉安郡丞
作者：欧必元
朝代：明

分符百里七年馀，咫尺台衡席尽虚。仙令但飞云外舄，君王休问箧中书。棠阴两地山留凤，鉴水环溪壁有鱼。莫向风尘嗟薄宦，主恩佐郡未曾疏。
送郡丞陈公致政归武夷
作者：欧必元
朝代：明

傲吏辞荣访赤松，楼成湖海气如龙。风流合儗陶元亮，出处偏如邴曼容。文苑白眉看独步，武夷丹舄有遗踪。玄亭寂寞杨雄去，何日侯芭许再从。
送陈仲慈叔慈兄弟应选入都
作者：欧必元
朝代：明

君不见南海翡翠光五彩，出疆增价踰千倍。又不见合浦双明珠，入都声价重璠玙。此物有神终自合，时来何但守方隅。伟哉陈氏之二子，腾骧奋辔东南起。奕世衣冠次第新，不特韦家擅其美。巍巍大父尚书公，立朝廿载陟司空。司空仲子广文馆，登坛树帜称宗工。广文四子皆贤冑，二龙三凤相先后。伯季文章蚤擅场，叱咤风云齿方茂。仲慈倜傥有仙才，叔慈技进穿杨手。题诗自是泣鬼神，毛颖一扫龙蛇走。二仲词林大业成，机云谁敢与争名。是父固能传是子，何当难弟复难兄。忆同二仲交非薄，无奈风尘泣抱璞。相怜解有赠酬章，白雪琅琅满高阁。故园昔日数相迟，今日河桥折柳枝。斗酒酌君驰远道，丈夫宁得恋暌离。兹行天子临轩日，策士新开东阁期。斌斌文学如云盛，从容歌和柏梁诗。君有子虚赋，献有狗监知。汉庭方侧席，安叹不同时。此时看花御苑北，词名藉藉满京国。遇合人间非所难，吾道当令增羽翼。临岐为君歌此曲，越树燕云处处碧。
送陈如升还西粤
作者：欧必元
朝代：明

中原兄弟淹今雨，海内风流有聚星。爱客未悬徐稚榻，问奇曾愧子云亭。江天月冷猿啼树，芦荻霜残雁满汀。尊酒不堪千里别，九疑云尽万山青。
送陈孔信游燕
作者：欧必元
朝代：明

古来重节侠，今者节侠谁。生死无岐路，贵贱相追随。何物陈生太剧奇，自称世上节侠儿。阊阖移居东岭海，家散千金不自知。结交几遍中原友，片言一诺肝胆剖。曳裾每向公卿门，长揖布衣称下走。社同诸子结高阳，接䍦常倒习池旁。登山临水高吟咏，题诗作赋溢缥缃。其曲弥高和弥寡，担囊避俗罗浮下。读书三载不窥园，力振颓风还大雅。迩来击筑赋游燕，浩歌长笑酒人前。慨慕荆卿怀往古，易水东流年复年。龙飞自古兴王地，宫殿城楼五百里。纷纷夹道盛繁华，冠盖相随曳朱履。行行疋马入长安，赠君七首嘱君难。羽檄风烟犹满目，榆北黄河朔气寒。人生四海皆为客，何必分携叹离索。丈夫失志弃虚名，看花说剑长安陌。君不见，雍门子。又不见，高渐离，古来节侠皆如此。
送陈经国还淳安兼寄比部方公
作者：欧必元
朝代：明

还家词客理兰桡，扶荔宫前驿路遥。别袂秖携珠浦月，归航应汎浙江潮。傲人湖海名偏壮，玩世纵横舌尚饶。共醉一尊棠树下，可能飞舄望王乔。
送韩宪副备兵西川
作者：欧必元
朝代：明

弓矢新韬士马残，阳回应借惠文冠。巴江百折流成字，蜀道千层曲似盘。邛杖亦充天国贡，荔枝犹作故园看。浣花合自多题咏，倘有鱼笺问钓竿。
送马乾甫还武林
作者：欧必元
朝代：明

万树梅花五穗城，送君何解一尊倾。病来江海怜鸡骨，游倦风尘是马卿。剑术有时干象纬，谈锋无处不纵横。舟归杨柳春将暮，小系湖心弄月明。
送马博士奉使还朝四首
作者：欧必元
朝代：明

马卿元自赋凌云，父老新传谕蜀文。侍从惯衔仙掌露，金茎还拟奉明君。西风暂许季鹰回，雪里莼鲈负酒杯。烟火万家谁寄目，凭君为上粤王台。白马青袍入汉宫，百花明向凤池中。侍臣草奏朝如雨，谁上诸儒白虎通。江南二月柳枝阴，江笛吹来折寸心。江上向君吹一曲，不知何处是知音。
送马博士奉使还朝四首·其一
作者：欧必元
朝代：明

马卿元自赋凌云，父老新传谕蜀文。侍从惯衔仙掌露，金茎还拟奉明君。
送马博士奉使还朝四首·其三
作者：欧必元
朝代：明

白马青袍入汉宫，百花明向凤池中。侍臣草奏朝如雨，谁上诸儒白虎通。
送马博士奉使还朝四首·其二
作者：欧必元
朝代：明

西风暂许季鹰回，雪里莼鲈负酒杯。烟火万家谁寄目，凭君为上粤王台。
送马博士奉使还朝四首·其四
作者：欧必元
朝代：明

江南二月柳枝阴，江笛吹来折寸心。江上向君吹一曲，不知何处是知音。
送黄与东应选之京
作者：欧必元
朝代：明

凉风应候至，相别夜何其。携手河梁上，赠子远游诗。仆夫怀远路，尊酒怅临岐。行役事青云，宝剑常相随。岂必芙蓉色，三尺断陆离。哲人重始进，志士惜良时。南冥有九万，一徙即天池。幸鼓垂天翼，毋为斥鴳嗤。
送黄元一游苍梧
作者：欧必元
朝代：明

乡庐同学日，二十已馀秋。及此伤春思，何堪送远游。江花邀客骑，明月下梧州。是处多红粉，题诗莫上楼。
遂初庐为观察王公赋
作者：欧必元
朝代：明

我闻匡庐乃在星渚中，叠嶂层岩几万重。香炉倒影三梁石，瀑布斜飞五老峰。白鹿洞前瑶草拾，苍翠明霞隐朝日。习静偏宜长者车，清幽也是神仙窟。中有风流王使君，诛茅结胜傍流云。流云不驻千峰色，閒坐推窗静里分。凌云紫气三千丈，隆隆直逼西京上。出山不减入山时，更悬天际真人想。年来秉宪越台边，文章吏治岂徒然。五色神羊叱欲走，九苞威凤生联蹁。登高作赋时挥洒，白雪弥高和弥寡。爱民自得雨随车，爱士宁尊阳鱎者。中原多难苦疮痍，不似东南民更疲。圣主忧深方眷顾，恐君未得遂初衣。
邯郸才人嫁为厮养卒妇
作者：欧必元
朝代：明

越王有才女，颜色世无双。花悬珠翡翠，钗贴金凤凰。朝宿崇台上，夕捐道路旁。从门窥厮养，意气更扬扬。红颜为卒妇，愿作孤鸳鸯。回首梦故宫，北走邯郸长。
邯郸贫女
作者：欧必元
朝代：明

十载工蚕织，邯郸是妾家。开帘拜新月，低首惜容华。东壁难分照，西邻但落花。纵令嫁胡虏，不敢怨琵琶。
酒中放歌示李四伯襄何三龙友
作者：欧必元
朝代：明

迩来避暑溪上园，云林烟火数家村。别君半载不得面，双鲤江头劳记存。忽忽秋风渐萧索，扁舟初泊羊城侧。联镳径访结繁轩，话别谈诗浮大白。诘朝枉造余斋头，同来俱是高阳俦。黄昏秉烛饭粗粝，自谓酣歌夜未休。村醪未更尽一石，诸子潜逃各纷剧。相逢有酒不能尽，其欢别后相思竟。何益千笺万纸徒具陈，丈夫意气宁酸辛。未谈身后千秋事，且数尊前眼底人。合离显晦俱尘土，莫向词坛轻掷旗与鼓。只今年少性好诋前修，慎勿当□赋鹦鹉。
酒舍偶饮戏为一绝
作者：欧必元
朝代：明

瓮头初熟味方匀，老瓦盘中美人唇。莫笑蚬肥堪佐酒，只愁正月蚬灰新。
酬马伯起
作者：欧必元
朝代：明

西山匿白日，风悽雪以繁。念兹岁云暮，忧来感无端。朝华既已萎，百草亦凋残。顾我同游子，劲节凌岁寒。俛首事千古，担石聊自安。大雅久沉没，感君振其澜。兴至鼓琴瑟，扬徽试一弹。一弹清商曲，下里难为欢。愿托钟期侣，知音起长叹。
采珠行
作者：欧必元
朝代：明

天倾西北极，地更尽东南。洪涛杳无际，岳立撼前山。气蒸霞作蜃，珠结露光涵。珠光惨澹浮天末，朗映罗浮山上月。不羡秦庭有木难，梁王照乘何须发。出疆久与翡翠齐，尺五天高应莫达。有道今王御紫宸，后宫西子多效颦。□宝香车浮鹤辈，五色流苏绚綵云。汉武隋杨不复陈。自从静摄昭阳殿，百官罕识君王面。宁夏初收奏捷功，又报碧蹄空血战。普天无吏尽征诛，数载江南饥疫见。去年南亩稼初成，良家六郡调西征。男啼女哭关山别，谁当一剑答生平。今年辄下采珠诏，贵人貂珥出承明。亲捧丝纶尺一牍，长破鲸鲵千万舳。不教州县苦豺狼，宁忍生灵坐鱼肉。更拥楼船出六洋，颇似龙骧下二蜀。采珠复采珠，今古意何殊。明主捐琛佩，瓦砾视璠玙。遗珠弃沧海，谁为泣珊瑚。一朝得遂充筐篚，随方旅进龙颜喜。秦殿何堪愁翠环，汉宫无乃推簪珥。抱玉宁生卞璞悲，投珠虚拟孟尝耻。采珠复采珠，何用采珠行。书生感激目前事，寸管聊将颂圣明。东南民隐殷忧尽，愿得随珠入帝京。
采莲曲
作者：欧必元
朝代：明

折莲莫折藕，藕丝难断手。食莲莫食子，莲子心中苦。红衫绿袖采莲船，渡却前溪复浅川，欲停不停掷金钿。掷金钿，出素手。莲花嫩，难成藕。
采莲曲
作者：欧必元
朝代：明

采莲朝暮去，徒事挹香芬。心苦那如妾，蓬飘莫是君。渔舟沿浦入，人语隔溪闻。最恨无情水，东西两岸分。
重阳前二夕扶胥舟中赋得橹摇背指菊花开
作者：欧必元
朝代：明

秋水自潆洄，潮生去棹催。但逐青枫冷，遥见黄花开。霜华侵澹月，香气扑馀杯。回首思三径，鸣榔送酒来。
长安有狭邪行
作者：欧必元
朝代：明

长安有狭邪，狭邪不容车。三河诸少年，矜誇意气殊。不为家人产，坐享鄠杜腴。不为王侯第，宝玉厕门枢。从奴衣火浣，下客蹑真珠。千盘盛玛瑙，双手碎珊瑚。走马出长楸，斗鸡绝九衢。调笑桑中妇，阑入酒家胡。酒家高楼上，盈盈二八姝。少年拥高座，载以结楼居。阿房践锦绣，画阁踏氍毹。朝饮数斗尽，暮倾一石馀。自从回末照，肝肠生死俱。
长歌行
作者：欧必元
朝代：明

嗟彼涧中竹，劲节淩雪霜。西风日夕至，猗猗不可常。百草先冬瘁，谁念岁寒芳。寿夭固有定，穷通安可量。托体于子孙，疴痛各自尝。逝水自东流，逝日自西藏。少壮复何为，老大非所伤。
长门怨
作者：欧必元
朝代：明

昼长悲酷夏，夜静怨残春。鸾镜羞看面，蛾眉最误人。恩随流水远，愁逐枊条频。月色千阶满，谁家弦管新。
门有车马客行
作者：欧必元
朝代：明

门有车马客，问客来何乡。答云三河长，家世侍君王。白玉为门枢，黄金为佩珰。击鼓吹笙竽，坐客宴高堂。主人行肃客，何惜千金装。兄弟两三人，出入生辉光。长兄中大夫，仲弟侍中郎。金吾称季弟，千骑在东方。入门游后园，辘轳缠银床。梧桐十二树，树树双凤凰。客谢主人去，扬辉道路旁。主人但伛偻，欲上万年觞。客不回头顾，金玉难为将。世上空嗟惜，宾主两相当。
阿耨池
作者：欧必元
朝代：明

清泉注神湖，派出凌云塔。池畔有神龙，听师夜说法。
陆贵县枉顾舟中剧谈良久殊有念旧之意
作者：欧必元
朝代：明

孤舟江海上，逼岁下牂牁。不念枌榆谊，那惊驷马过。交情非逆旅，持论有悬河。愿逐飞凫去，云霄羽翼多。
陈使君八十一举孙
作者：欧必元
朝代：明

美哉陈使君，燃藜向天禄。避世甘陆沉，一挥乃出牧。政成领郡最风流，不减昔时陈太丘。拂衣一日轻轩冕，招隐山中丛桂秋。归来图书悬四壁，酌酒赋诗堪自适。社同五柳陶先生，卧有平泉宰相石。八十今年寿域开，释氏麒麟天上来。幔亭似宴曾孙处，芝兰玉树长阶苔。况复碧桃三熟时，亲随阿母宴瑶池。酒罢群仙归紫府，壁间尽是留题诗。君不见五色凤毛产丹穴，渥洼千里啼汗血。又不见泰山之巅偃盖松，上摩苍天下凌雪。君家振振多麟趾，千秋万祀皆如此。
陈叔慈索题四景图 其一 石门秋月
作者：欧必元
朝代：明

一轮明月大江秋，影入江中水自流。惟见无机江上客，直从鸥鹭汎轻舟。
陈叔慈索题四景图 其三 南浦渔歌
作者：欧必元
朝代：明

一蓑烟雨入沧浪，罢钓移舟傍石梁。两岸渔人歌欸乃，隔溪犹自和笙簧。
陈叔慈索题四景图 其二 结社临流
作者：欧必元
朝代：明

精舍遥临白石矶，一时词客对斜晖。诗成酒罢分携去，疑是兰亭修禊归。
陈叔慈索题四景图 其四 蒲涧流觞
作者：欧必元
朝代：明

涧道双飞百尺泉，行觞邀客此流连。仙踪一去无消息，千载空传葛稚川。
陈叔慈索题四景图·石门秋月
作者：欧必元
朝代：明

一轮明月大江秋，影入江中水自流。惟见无机江上客，直从鸥鹭汎轻舟。精舍遥临白石矶，一时词客对斜晖。诗成酒罢分携去，疑是兰亭修禊归。一蓑烟雨入沧浪，罢钓移舟傍石梁。两岸渔人歌欸乃，隔溪犹自和笙簧。涧道双飞百尺泉，行觞邀客此流连。仙踪一去无消息，千载空传葛稚川。
陈山人景文归自蜀中将韩宪副叔捷书问至留宿斋中
作者：欧必元
朝代：明

书邮悲万里，今日喜逢君。鸟道犹堪画，猿声不可闻。缄题疑带雨，宪府若连云。莫问风尘事，谈诗坐夜分。
除夕舟至邕州饮诸叔弟
作者：欧必元
朝代：明

江城背水映斜阳，入夜千门列炬光。三月邮程催去岁，一年春色滞他乡。归心自隔师雄梦，下粤谁持陆贾装。柏酒倘辞今夕醉，尊前空负竹林狂。
陪倪郡丞翁水部饮陈三水令公署中
作者：欧必元
朝代：明

仙令筵开玳玳新，华堂箫管醉重裀。丹砂鼎里供来客，艳曲尊前见丽人。洛水汎舟同郭泰，汝南投辖是陈遵。但歌稚子襄阳调，莫唱骊驹易怆神。
陶少府懋仁挽章
作者：欧必元
朝代：明

风雨萧萧古白杨，七哀何处不心伤。魂依越鸟声犹切，泪比鲛人恨更长。三径旧荒无滜菊，千年遗地有甘棠。莫将交态疑生死，请诵君家自挽章。
隔江词
作者：欧必元
朝代：明

嫁得郎家东渡头，采莲朝暮荡兰舟。妾心不似溪边水，閒逐飞花两岸流。
集唐句
作者：欧必元
朝代：明

人自伤心水自流，思君不见下渝洲。谁言水是无情物，一夜潺湲送客愁。
集唐句怀族弟际
作者：欧必元
朝代：明

送君南浦泪如丝，秋草生庭白露时。梦里不知谁和句，惠连群从总能诗。
雨中同子弘弟游三洲岩
作者：欧必元
朝代：明

一丘江上类蓬瀛，下瞰江流一派清。镌刻尚留丞相笔，栽花犹记大夫名。岩前旧有升真路，雨后新添泻溜鸣。兄弟好游推谢氏，惠连何负永嘉情。
雨中同王仿九朱瑞徵饮陈明府道见草堂
作者：欧必元
朝代：明

城居颇幽寂，曲巷转成村。愁对三春雨，同过五柳门。花前供野赏，酒后发清言。握手欲归去，徒销离别魂。
雨中喜贞甫再过村居
作者：欧必元
朝代：明

茅斋小隐避墙东，为尔才将一径通。半榻情连风雨夜，百年心事去留中。开轩茗色侵青幌，绕屋苔痕长绿筇。岁晚生涯无住着，清尊那惜故人同。
雨中守岁答李伯熙见赠三十六韵
作者：欧必元
朝代：明

问说浮生事，艰危亦可论。室藏担石储，门掩数家村。畎亩推先世，文章属后昆。漫思齐笔札，遥欲附櫜鞬。未拟歌风赋，空惭背日喧。论交缘海内，寄迹问中原。兴至诗千首，狂来酒一尊。囊间钱已尽，座上客犹繁。性拙甘樗散，机忘任世樊。不才庄氏木，无辙墨公辕。报国心逾壮，谋生舌尚存。篇章从我得，名姓傍人尊。矫凤虽离网，羝羊尚触藩。四愁虚望岳，三刖为悲昆。谊薄难推毂，穷甘肯引援。合离分久暂，贫贱识寒温。知己词华少，唯君道味敦。披襟时见素，得意或腾鶱。拆萟誇同调，移家接寓轩。但能朝夕晤，不记岁时蹇。柏酒供残臈，烟花望故园。醉乡唯笑阮，高卧不知袁。逐柳风初动，催诗雨更屯。步难池上径，泉探石间源。待漏声方尽，争晴鹊欲喧。阳春能布泽，白雪自飞翻。笔底流三峡，词坛擅五言。故知能不朽，何以报殊恩。异姓非花萼，同心亦弟昆。剑看欧冶气，龙识李膺门。欲拂尘途马，应知择木猿。自言悲国士，谁更念王孙。我辈心应逸，其徒术已昏。风雷他日合，高谊满乾坤。
雨中曾炼师携酒同景文伯文元珍伯乔烟客饮黄龙洞
作者：欧必元
朝代：明

乱石郁嵯峨，两山相对峙。上有孤青峰，下临天华址。甘露湛亭芬，翠盖随风起。草木翳蓊蒙，登陟碍綦履。乘云腾黄龙，鞭电驾赤鲤。饵食贮金砂，眺览勒玉趾。仙迹讵能攀，伯图徒为尔。谁知天畔涛，飞作涧中水。素练堪澄怀，清泠可砺齿。羽客移一尊，笋舆邀数子。沿崖陟高巅，府视无底止。侧耳闻罡风，纵目观海市。只为愁飞廉，不见升蒙汜。神魂望若摇，蓬莱路应迩。大醉酬奇游，归途疾于驶。
雨宿石门
作者：欧必元
朝代：明

绿草临平岸，渔舟遍大堤。雨中邻火暗，云外远峰迷。蓑笠时堪负，家醪恨少携。歌声何处发，山店野桥西。
雪夜山行
作者：欧必元
朝代：明

寒宵共逐寻芳侣，杖策穿林鸟道斜。月暝空山无吠犬，雪迷芳树欲飞花。行看橘柚开三径，望尽云松隐数家。就此卜栖那可得，居人指点说桑麻。
韩孝廉宾仲邀饮山下草堂
作者：欧必元
朝代：明

扁舟邀饮日流连，郭外寻幽亦有天。馆近朱明迷洞口，湖当青草长门前。閒披几席云犹湿，共醉枫林月正圆。多恐时清难更隐，北山猿鹤怨年年。
顾别驾诸公访余村居朱季美约同来不果
作者：欧必元
朝代：明

小筑溪头傍隐沦，花开溪涧四时春。家藏山酿能留客，馔有江鱼未是贫。丹荔雨中垂错落，青楹门外斗嶙峋。相看十日平原饮，恨少高阳一酒人。
题五溪閒钓卷赠陈隐君
作者：欧必元
朝代：明

扁舟常傍五湖春，遥望烟波理钓纶。江上息机忘去住，白鸥何惮不相亲。
题便面山水四首
作者：欧必元
朝代：明

翠竹浮烟浦，芦花落雁洲。澄江明月夜，随意弄扁舟。一月山中雨，经旬懒出门。地幽无客到，泉石亦忘言。野桥疏雨断，乱竹淡烟笼。静日高楼坐，长吟暮霭中。门外雪三尺，薰笼拥被眠。坐看松下树，不觉又残年。
题便面山水四首·其一
作者：欧必元
朝代：明

翠竹浮烟浦，芦花落雁洲。澄江明月夜，随意弄扁舟。
题便面山水四首·其三
作者：欧必元
朝代：明

野桥疏雨断，乱竹淡烟笼。静日高楼坐，长吟暮霭中。
题便面山水四首·其二
作者：欧必元
朝代：明

一月山中雨，经旬懒出门。地幽无客到，泉石亦忘言。
题便面山水四首·其四
作者：欧必元
朝代：明

门外雪三尺，薰笼拥被眠。坐看松下树，不觉又残年。
题册中四画送方比部之金陵 其一 珠浦云帆
作者：欧必元
朝代：明

仙航箫鼓逐潮开，珠浦津头夜月催。万里海门秋色早，乘槎疑自日边来。
题册中四画送方比部之金陵 其三 松风琴鹤
作者：欧必元
朝代：明

驯雉堂清海月残，政成琴在几年看。谁将一曲南薰操，散作临岐别鹤弹。
题册中四画送方比部之金陵 其二 金陵烟月
作者：欧必元
朝代：明

虎踞龙蹯旧帝城，白云仙吏佐持平。庭閒不少歌风什，宁美张衡赋两京。
题册中四画送方比部之金陵 其四 春阴桃李
作者：欧必元
朝代：明

阴阴桃李夹朱坛，春色千林雨露宽。纵得成蹊人已远，恐教天上倚云难。
题册中四画送方比部之金陵·珠浦云帆
作者：欧必元
朝代：明

仙航箫鼓逐潮开，珠浦津头夜月催。万里海门秋色早，乘槎疑自日边来。虎踞龙蹯旧帝城，白云仙吏佐持平。庭閒不少歌风什，宁美张衡赋两京。驯雉堂清海月残，政成琴在几年看。谁将一曲南薰操，散作临岐别鹤弹。阴阴桃李夹朱坛，春色千林雨露宽。纵得成蹊人已远，恐教天上倚云难。
题刘子方七星草堂
作者：欧必元
朝代：明

潮阳有奇士，隐居偕好修。负山依北郭，为圃缘一丘。白云敞虚阁，水榭枕寒流。月出清沼上，星斗递沉浮。七曜当户垂，地偏景逾幽。挥琴调古曲，散帙事冥搜。兴至命尊斝，登高酌同俦。鸿鹄志千里，冥冥安可求。
题孔阳宗侯依隐亭二首
作者：欧必元
朝代：明

山色自苍苍，亭依万竹傍。栽应同渭水，赋或儗梁王。制萚冠非小，临风韵更长。清秋明月夜，同伴薜萝裳。朱邸王侯宅，青门处士家。笔床供翰墨，手泽识瑶华。昼卧宜疏雨，窗閒爱晚霞。淮南有鸿宾，不川羡丹砂。
题孔阳宗侯依隐亭二首·其一
作者：欧必元
朝代：明

山色自苍苍，亭依万竹傍。栽应同渭水，赋或儗梁王。制萚冠非小，临风韵更长。清秋明月夜，同伴薜萝裳。
题孔阳宗侯依隐亭二首·其二
作者：欧必元
朝代：明

朱邸王侯宅，青门处士家。笔床供翰墨，手泽识瑶华。昼卧宜疏雨，窗閒爱晚霞。淮南有鸿宾，不川羡丹砂。
题山水小景
作者：欧必元
朝代：明

新晴云树出孤村，野坐峰头日欲昏。不有山林深更僻，人间何处避桃源。生涯谷口子真田，诗兴门前对瀑泉。不信病来无一事，夕阳窗下理残编。
题山水小景·其一
作者：欧必元
朝代：明

新晴云树出孤村，野坐峰头日欲昏。不有山林深更僻，人间何处避桃源。
题山水小景·其二
作者：欧必元
朝代：明

生涯谷口子真田，诗兴门前对瀑泉。不信病来无一事，夕阳窗下理残编。
题梅花赠姜十三
作者：欧必元
朝代：明

疏影巡檐晚更幽，一枝原自出罗浮。花开不解相思意，飞雪何因便上头。
题漓山图寄寿张京兆羽王先生
作者：欧必元
朝代：明

群峰挺西粤，漓山最峥嵘。桂水襟其侧，东汇入沧溟。瞻彼山且高，俯彼水且清。高清杳难及，谁藏吏隐名。山以振其衣，水以濯其缨。卜筑岩栖胜，开窗听泉鸣。和之以归鸟，高调等箫笙。左袖挹浮丘，右手招广成。晨饮芳兰露，暮掇紫芝英。蚤谢樊丘辈，已得觅仙灵。顾余抱微尚，恨不会盖倾。薄言申至理，聊寄中心诚。
题王山人隐居
作者：欧必元
朝代：明

十亩园居枕海滨，清泉白石自为邻。朝朝閒把钓竿去，不是风波江上人。
题画美人二首
作者：欧必元
朝代：明

深院梧桐落，前檐试澹妆。玉簪敲砌竹，明月夜如霜。何处闻笛声，前院柳条弱。不识春闺心，高楼咏芍药。
题画美人二首·其一
作者：欧必元
朝代：明

深院梧桐落，前檐试澹妆。玉簪敲砌竹，明月夜如霜。
题画美人二首·其二
作者：欧必元
朝代：明

何处闻笛声，前院柳条弱。不识春闺心，高楼咏芍药。
题画芦雁
作者：欧必元
朝代：明

阵飞鸣急趁斜阳，避弋南来足稻粱。江月夜深江水净，一声何处是潇湘。
题肤功雅奏图
作者：欧必元
朝代：明

拥传归来两粤中，四朝三命主恩浓。书从淝水徵安石，碑树淮西表晋公。采芑但歌周室节，赐来疑是鼎湖弓。已知一月张三捷，饮御何时到泮宫。蓟门东去路三千，汉相曾专细柳权。今领中枢严锁钥，无烦上将拥楼船。帝傍法曜能参座，关外降夷半实边。主圣正需良宰执，虏廷新是舞干年。
题肤功雅奏图·其一
作者：欧必元
朝代：明

拥传归来两粤中，四朝三命主恩浓。书从淝水徵安石，碑树淮西表晋公。采芑但歌周室节，赐来疑是鼎湖弓。已知一月张三捷，饮御何时到泮宫。
题肤功雅奏图·其二
作者：欧必元
朝代：明

蓟门东去路三千，汉相曾专细柳权。今领中枢严锁钥，无烦上将拥楼船。帝傍法曜能参座，关外降夷半实边。主圣正需良宰执，虏廷新是舞干年。
题葛仙祠
作者：欧必元
朝代：明

南来访洞天，丹诀有遗编。勾漏虚称令，罗浮便作仙。衣冠犹昨日，羽化自何年。傥有留人意，吾将向玉田。